
Dialuna 13 november 2023 


Motornan a cende 
11/11 tabata apertura oficial pa Carnaval 70 


Manera ta tradicion na Aru- 
ba, apertura di carnaval ta 
tuma luga dia 11 di novem- 
ber (11/11). Un fecha cu hopi 
ta spera pa asina duna inicio 
na un di e temporadanan mas 
gusta no solamente pa pueblo 
di Aruba, pero tambe pa tur- 
istanan cu ta bishita e isla. 


E aña aki e celebracion di ap- 
ertura a tuma luga ariba dos 
dia, esta diabierna 10 di no- 
vember y diasabra 11 di no- 
vember, cual tabata e dia di 
apertura oficial. 


Den 2024 Aruba lo ta celeb- 
rando e di 70 aña di celebra- 
cion di carnaval y pa cu e 
gran celebracion aki Stichting 
Maneho di Aruba su Carna- 
val (SMAC) ta dedica Car- 
naval 70 na e 60 añanan di 
carnaval organisa pa Stichting 
Arubaanse Carnaval (SAC). 


Aruba Caiso & Soca 
Monarch 2024 
Den siman, prome cu aper- 
tura di carnaval ya caba e cel- 
ebracionnan carnavalesco a 
cuminsa. Dia 7 di november 
a cuminsa cu e pre-finals pa 
Aruba Caiso & Soca Mon- 
arch 2024, organisa pa Sticht- 
ing Musica. 


E cantantenan di carnaval 
hunto cu e diferente banda 
musical a presenta nan can- 
cionnan pa loke ta e compe- 
tencia di e musica di carnaval 
y ya caba e lista di cantan- 
tenan cu a avansa pa e gran 
final den e categoria soca a 
wordo anuncia. 


Mester remarca cu e aña aki e 
categorianan ta un poco dife- 
rente na locual ta custumber. 
E categoria di soca, a wordo 
dividi den dos sub-categoria, 
esta ‘power soca’ y ‘groovy 
soca’. Den e categoria di 
‘power soca’ tin un total di 25 
cantante cu a clasifica y den 


e categoria ‘groovy soca’ 15 
cantante a clasifica pa e gran 
final. 


Un participante cu a causa 
un conmocion den pueblo 
di Aruba tabata e cantante 
The Priest, esta e conocido 
pastoor di Misa Imaculada 
Concepcion di Santa Cruz, 
pastoor Jairo Maduro. 


E participacion di e pastoor 
a causa un avalancha di reac- 
cion y opinion ariba rednan 
social, cu algun persona criti- 
cando fuertemente e pastoor 
su decision pa participa den 


un festival cu ta parti di cel- 
ebracion di carnaval, cu hopi 
persona ta considera como 
un ‘celebracion di diablo’. 


Hopi otro persona a felicita e 


pastoor pa su participacion y 
a apoya su decision, indican- 
do cu e no a haci nada malo 
y cu e ta disfruta di un fiesta 
cultural di Aruba manera cu- 
alkier otro persona na Aruba. 
Mester remarca cu despues di 
su presentacion hopi hende a 
elogia e pastoor su presen- 
tacion y cantica. Hopi ta es- 
nan cu a gusta y disfruta di e 
melodia di e cantica di ‘The 
Priest’. 


No ta prome biaha cu pastoor 
Jairo Maduro ta ricibi critica. 
Den luna di januari durante 
celebracionnan di carnaval 69 
ya caba e pastor tabata e pun- 
to di hopi critica pa motibo 
cu a mir’e ta jump patras di e 
truck di last lap den parada di 
carnaval. 


Pa hopi esaki ta keda un de- 
bate y e opinionnan ta keda 
dividi. E banda conservativo 
y religioso ta keda comple- 
tamente en contra di un pas- 
toor su participacion den cel- 
ebracion di carnaval y e banda 
mas liberal cu ta di acuerdo y 
ta apoya e pastoor. 

Magali Britto di SEPPA tocante Arubus: 
Placa no ta yega pa paga salario 


Diabierna ultimo traha- 
dornan di Arubus NV, 
hunto cu nan sindicato 
SEPPA, a tene un accion 
di protesta pa un biaha 
mas vocifera nan malcon- 
tento tocante e situacion 
cu tin andando den Aru- 
bus pa algun tempo caba. 
Sra. Magaly Britto di SEP- 
PA a elabora ariba e mo- 
tibo di e accion di protesta 
aki y kico ta e puntonan di 
malcontento. 


Britto a splica cu diabierna 
mainta, dia di e protesta, nan 
a ricibi un carta di banda di 
gerencia di Arubus caminda 
nan a haci peticion pa e traha- 
dornan y e sindicato pospone 
e accion di protesta pa un si- 
man. E motibo pakico ger- 
encia a pidi esaki, el a indica, 
ta pasobra diamars tin un re- 
union programa cu Minister 
di Transporte, Ursell Arends, 
ariba e tema aki. 


El a remarca cu e trahador- 
nan di e compania no ta con- 
tento cu e carta y cu nan ta 
interpreta e carta aki como 
un tactica pa gana tempo. Na 
mesun momento el a señala 
cu nan ta puntra kico lo bay 
cambia for di e reunion cu 
minister diamars atardi 4or, 
pa diabierna dia 17. 


“Si nan tabata serio den nan 
intentonan pa para e accion 
aki, y e argumentonan cu nan 
por usa ta di servicionan pu- 
blico y nos por compronde, 
pero di otro banda e traha- 
donan tambe tin derecho,” el 
a bisa. 


Britto a subraya cu si e inten- 
cion di e gerencia di Arubus 
tabata en berdad pa para e 
accion, nan por a bin cu un 
proposicion na mesa ariba e 
tema di schalering pa asina 
e trahadornan por a evalua e 
proposicion aki y bisa si nan 
ta dispuesto pa warda si of no. 


El a resalta cu e hecho cu ta 
riba e mesun mainta di e pro- 
testa e trahadornan a ricibi 
e carta aki no a cay den bon 
agrado pa motibo cu no ta di 
awo SEPPA, den nomber di e 
trahadornan, a informa Aru- 
bus, y Minister di Transporte 
tambe, cu ta bay tin un ac- 
cion di protesta pa e falta di 
cumplimento. 


Britto a splica cu tur esaki ta 
bay back na un reunion cu 
e sindicato tabatin dia 16 di 
october ultimo. El a indica 
cu durante e reunion aki tin 


diferente aspecto cu a bin 
dilanti. Uno ta cu atrobe ta 
djis bisa, mirando cu e tra- 
hadornan ta luchando pa un 
structura salarial, pero no tin 
placa. 


El a sigui splica cu no a cu- 
antifica y no ta indica pakico 
no tin placa. Britto a bisa cu 
nan sa cu nan ta discutiendo 
e tema di structura salarial y a 
yega na un palabracion cu di 
banda di Raad lo a pidi pa un 
compania independiente bin 
cu un proposicion na mesa cu 
ta trece partidonan mas cerca 
di otro. Pero Britto ta agrega 
cu nan no a haya e resultado 
ey, pues nan no sa di ki placa 
ta papiando. 


“Nos no sa si ta proponiendo 
di 25 florin. Nos no sa si cu 


e cantidad di trahadornan 
cu tin si ta e tiki placa ey ta 
kibra presupuesto di Arubus 
di tal forma cu no por duna 
e aumento. Nos no sa di kico 
exactamente nan ta nengando 
caba,” el a remarca. 


E di dos tema cu Britto ta 
splica cu a bin dilanti ta e 
hecho cu entre Gobierno di 
Aruba y Arubus ainda no por 
keda cla cu e famoso SLA, cu 
ta e acuerdo di e compania cu 
gobierno ariba e servicio cu ta 
wordo duna na comunidad, 
manera entre otro prijsnan 
special etc. y cuanto pais Aru- 
ba lo tin cu paga pa e servicio 
y na subsidio. 


Britto a subraya cu locual a 
bin pa dilanti ta e hecho cu 
no ta existi e acuerdo ey ainda 


y e sindicato, cu ta representa 
e trahadornan, no ta compro- 
nde pakico e ta tarda. “For 
di aña pasa nos ta tendiendo 
esaki, kiermen nos no por 
acepta esey como excuus,” el 
a resalta. 


E otro parti cu Britto a indica 
cu a bin pa dilanti durante 
e reunion di dia 16 di octo- 
ber ta cu den e presupuesto 
di pais Aruba por mira cu tin 
10.6 miyon florin presupu- 
esta pa Arubus y for di e dia 
ey di e reunion cu Minister 
hunto cu Raad a sali na cla cu 
apenas cinco miyon so Aru- 
bus a ricibi. 


“Nos ta cuestiona kico a pasa 
cu e 5.6 miyon, ki dia nan ta 
bay hay’e y esey ta apart di 
otro problemanan rond di e 


10.6 miyon florin cu no ta ni 
yega,” el a remarca. 


Britto a recorda cu Arubus no 
tin solamente e compania di 
transporte di bus, pero tambe 
tin e compania di Arupark- 
ing, Arutram y tur esaki tin 
cu cay den e presupuesto di 
10.6 miyon florin aki. 


“Esey ta crea e problema na 
Arubus cu nos tin un par di 
luna caba ta scuchando cu e 
placa no ta yega pa paga sala- 
rio,” Britto a señala. 


No ta prome biaha cu e tra- 
hadornan di e compania di 
transporte publico ta realisa 
accion di protesta pa vocifera 
nan malcontento cu e situa- 
cion cu nan ta aden. Pa algun 
tempo caba ta papia di dia- 
logo, negociacion y bukeda di 
solucion cu lo beneficia e tra- 
hadornan y e compania, pero 
te ainda no ta mustra cu tin 
un solucion y e trahadornan 
lo sigui lucha pa nan derecho. 


Team di Bon Dia Aruba a 
acerca Minister di Transporte, 
Ursell Arends, pa puntra si 
e tabata na altura di e pro- 
testa aki, cu a pesar cu a pidi 
e trahadornan pa pospone e 
protesta te cu despues di e 
reunion diamars cu tin riba 
agenda y si e lo tuma accion 
prome cu e reunion diamars, 
pero no a ricibi contesta 
prome cu e ciere di e edicion. 

Departamento di Mucha y Hoben (Dmh) trahando riba colaboracion cu 
Christelijke Hogeschool Windesheim di Zwolle 


Na aña 2022 Departamento 
di Mucha y Hoben a start un 
trayectoria pa yega na un 
colaboracion cu Christeli- 
jke 
Hogeschool 
Wind- 
esheim. Surella Croeze, 
como un ex studiante cu a 
termina su estudio di HBO 
Pedagogisch Management 
Kinderpvang (PMK), a 
wak posibilidad pa ricibi 
guia/sosten pa e doño-nan 
y cabesantenan di Centro 
di Cuido di Mucha (kin- 
deropvang) na Aruba. 


Manera DMH ya ta informan- 
do, e Ley di Centro di Cuido di 
Mucha a drenta na vigor dia 15 
di augustus 2023 y DMH kier 
sostene y brinda ayudo na e 
Centronan di Cuido di Mucha 
cu e implementacion di esaki. 
Surella Croeze, kende actual- 
mente ta laborando na Depar- 
tamento di Mucha y Hoben 
como Beleidsmedewerker, a 
crea e conexion necesario pa 
Aruba por ricibi ‘stagiaires’ di 
Windesheim, particularmente 
den e area di maneho di un 
Centro di Cuido di Mucha 
(kinderopvang). 


Mester bisa, cu e bishita labora 
di Windesheim den e siman di 
6 te cu 10 di november 2023, 
tabata uno hopi productivo 
y inspirativo. Sven Wierda 
(International 
Coordinator 
Health Care and Social Work 
Division), Miranda Semeleer 
(Opleidingsmanager en docent 
PMKE) y Willemijn van Gel- 
deren (Rolhouder praktijkleren 
en docent PMKE) di Christeli- 
jke Hogeschool Windesheim 
a keda hopi impresiona cu e 
diversidad amplio cu tin den 
Centronan di Cuido di Mu- 
cha na Aruba, ya cu nan a haya 
oportunidad di bay uno den 
tur districto di Aruba. 


E meta pa Windesheim haya 
un bista di Centro di Cuido di 
Mucha na Aruba a resulta uno 
hopi positivo. Awor ta inicia e 
siguiente pasonan pa futuro, cu 


ta haya studiante, cu por asisti 
y brinda sosten na e cabesante/ 
propietario cu diferente aspec- 
to di maneho, manera; crea/ 
revisa/implementa nan plan 
pedagogico, forma comision 
di mayor, haci un encuesta di 
satisfaccion bou di e mayornan 
di e Centro, etc. 


A logra bishita un Centro di 
Cuido di Mucha den cada dis- 
tricto, pero tambe a sinta cu 
diferente stakeholders crucial, 
cu ta traha cu e sector aki di 
Centro di Cuido di Mucha na 
Aruba. 


E siguiente paso ta, cu e bishi- 
tantenan aki lo caba di concre- 
tisa y alabes presenta e plan na 
nan scol, pa asina pronto den 
2024, por cuminsa ricibi algun 
studiante. 


DMH kier gradici di curason 
e siguiente Centronan di Cui- 
do di Mucha, como tambe e 
stakeholders cu a habri nan 
porta pa e profesionalnan aki 
y comparti e informacionnan 
relevante, crucial y sincero du- 
rante e bishita aki. Un danki di 
curason ta bay na: 
Kinderdagverblijf Chinchirin- 
chi (Noord), M-Joy Childcare 
Center (Sero Biento), Shami's 
Creche (San Nicolas), Belle 
Bambino Kinderdagverblijf 
(Tanki Leendert), E Barco Di 
Noah Kinderdagverblijf (San- 
ta Cruz), Het Kinderparadijs 
(Oranjestad), Poeroenchi Kin- 
deropvang (Paradera), Univer- 
sity of Aruba,Cas Marie, centro 
di encuentro pa persona cu 
Demencia y nan Famia, Fun- 
dacion Pa Nos Muchanan y 
Colegio EPI. 

Fundacion Jantje Beton ta ricibi 1,5 miyon di Postcode Loterij 
Pa seis speeltuin nobo pa e islanan di Caribense di Reino Hulandes 


Durante un bunita encuen- 
tro den Neptali Henriquez 
Park unda algun muchanan 
di scol Reina Beatrix y St 
Paulus school y den presen- 
cia di S.K.H. Prinses Beatrix, 
patrona di Jantje Beton, a 
anuncia cu fundacion Jantje 
Beton lo ricibi un aporte di 
1,5 miyon for di Postcode 
Loterij pa realisa 6 speel- 
tuin pa islanan Caribense 
den Reino. 


Den e ultimo añanan, Jantje 
Beton a constatá cu tin poco 
atencion den e paisnan Cari- 
bense Hulandes, riba espacio 
pa recrea, no tin bon lugánan 
di hunga cu ta duna oportuni- 
dadnan óptimal pa muchanan 
recrea. E espacionan di hunga 
cu tin, hopi di nan ta descuida, 
nan ta hopi bez abandoná y in- 
sigur pa e muchanan hunga. 


Den colaboracion cu Min- 
isterio di Salud, Bienestar y 
Deporte (VWS), Jantje Beton 
a construi un parke di hunga 
nobo na Boneiro. Tambe ta tra- 
hando riba dos otro speeltuin 
mas na Boneiro, mesun cos ta 
construyendo un speeltuin na 
Saba y na Sint Eustatius. 


Na principio di e aña aki, 
CEDE ARUBA a financia un 
proyecto pa realisa un speelscan 
pa Aruba. Esaki a wordo haci 
pa representantenan di Jantje 
Beton. E resultado di esaki 
tambe a aporta na Fundacion 
Jantje Beton pa por presenta un 
peticion exitoso na Postcode 
loterij, solicitando pa un aporte 
adicional di 1,5 miyon euro pa 
construi seis otro luga di hunga, 
cual dos luga di hunga nobo 
lo wordo construi na Aruba. 


Durante e trabounan haci a 
keda encanta cu Neptali Hen- 
riquez Park cu ta un bon ehem- 
pel pa e islanan Caribense, 
di con por duna muchanan 
un oportunidad y espacio pa 
hunga y recrea. Boluntarionan 
y diferente instancianan (ser- 
vice clubs) local cu ta dedica 
nan mes na pone atencion 
riba mantencion unda ta nec- 
esario, Tambe cu posibilidad 
den renobacion y expansion. 
E speeltuin ta cumpli cu e exi- 
gencianan di seguridad pa laga 
muchanan hunga safe. Neptali 
Henriquez Park ta un ehempel 
pa otro speeltuinan y esaki ta 
duna Jantje Beton e inspiracion 
pa nan construi mas speeltuin 
na Aruba y drenta den un con- 
venio hunto cu CEDE ARUBA 
pa realisa e proyecto aki. 


Durante e bishita di Prinses 
Beatrix na Neptali Henriquez, 


director di fundacion Jantje Be- 
ton, Dave Ensberg-Kleijkers a 
anuncia e bon noticia. Partici- 
pando cu fundacion Jantje Be- 
ton a ricibi un aporte di 1,5 mi- 
yon euro for di Postcode Loterij 
pa realisa seis speeltuin extra 
riba e islanan. Dave Ensberg- 
Kleijkers, director di Jantje 
Beton: “Nos ta sumamente 
agradecido pa e contribucion 
bunita aki cu nos ta ricibi danki 
na e participantenan di Post- 
code Loterij. Ta un placer di 
por a anuncia e bon noticia aki 
na Aruba, den presencia di nos 
patrona Prinses Beatrix. Nos ta 
para pa e idea cu ‘Tur mucha 
mester por hunga tur dia den 
aire liber den e parti Caribense 
di nos Reino nos ta haci esaki 
posibel. Den colaboracion cu 
organisacionnan social local, 
gobiernonan y comercio, nos 
ta haciendo tur cos pa realisa 
esaki awe mes!” 


Managing Director di Post- 
code Loterij Jonne Arnoldus- 
sen: “Recreacion den aire liber 
ta importante pa e desaroyo y 
bienestar di nos muchanan. 
Un luga unda cu ta atractivo y 
safe pa e muchanan por hunga. 
Sinembargo, tanto na Hulanda 
como den e parti Caribense 
di nos Reino, no ta tur ora cu 
muchanan tin un luga di hunga 
manera esaki den of cerca di 
nan bario. 


Afortunadamente Fundacion 
Jantje Beton tanto na Hulanda 
como den reino Hulandes Ca- 
ribense ta activo pa asina yuda 
den analisa y contribui pa yuda 
construi diferente speeltuin pa 
nos muchanan. Nos ta hopi 
contento cu e contribucion di 
nos participantenan, danki na 
nan nos por haci e proyectonan 
aki posible. 


Over de Jantje Beton 
Jantje Beton ta e organisacion 
benefico cu ta traha cu mucha 
desde 1968 pa ofrece nan cada 
biaha mas espacio di wega de- 
safiante y mas oportunidad pa 
hunga. Muchanan no ta hunga 
suficientemente den aire liber. 
Nos ta coriendo e peliger di 
perde un generacion pa mo- 
tibo di “sinta paden,” mientras 
cu hunga pafo ta e parti mas 
importante y dibertido di un 
bida saludable. 
Jantje Beton, hunto cu otro- 
nan, ta trana incansablemente 
pa crea mas parke infantil unda 
tur mucha por hunga awe pa 
un generacion feliz y saludable 
mañan. P’esey Jantje Beton ta 
bisa... “Tur mucha mester por 
hunga den aire liber, tur dia!” 
Pa mas informacion, bishita 
www.jantjebeton.nl 

Departamento di Mucha y Hoben (DMH) cu un grupo di 16 profesional 
den rol di Supervisor di Codigo 


Departamento di Mucha 
y Hoben (DMH) a sigui 
cu otro accion concreto 
relaciona cu e trabounan 
riba e area educativo y 
informativo di Codigo di 
Proteccion. E training aki 
ta consisti di 6 mitar dia 
na JFK y ta ofreci na dife- 
rente profesional den e 4 
sectornan; social, salubri- 
dad, husticia y enseñansa. 


A inicia dia 1 di november 
y diabierna 10 di november, 
e grupo a finalisa unda a 
conta cu presencia di Min- 
ister President pa entrega di 
e certificado, cu tabata un 
grupo di profesional dedica 
y motiva pa ehecuta nan rol 
di Supervisor di Codigo. 


E grupo cu a finalisa nan 
curso di Supervisor di 
Codigo ta: Maritza Or- 
doñez di sector salubridad 
– Rafael Perez y Patricia 
Portier di sector deporte – 
James Sneek – Geraldine 
Maduro – Yuneida Albus – 
Harold Ras – Iris Ras – Il- 
siah Koolman – Franchesca 
Heinze – Joase-Ann van 
der Biest – Valerie Willer 
– Deanna Lampkin – Jen- 
nifer Margaretha – Byanca 
Alvarado – Felisha Ponson 
di sector social. 


E rol di Supervisor di 


Codigo ta encera cu e pro- 
fesionalnan aki den nan 
organisacion, lo bira e per- 
sona asigna pa ta e experto 
riba e tereno di (sospecho 
di) abuso di mucha. E co- 
leganan profesional den e 
organisacion, por acerca 
den confiansa, pa asina por 
haya sosten y/of ayudo den 
forma di conseho y/of guia. 
Di e forma aki cada profe- 
sional por sigui atende cu 
un caso of situacion di po- 
sibel (sospecho di) abuso di 
mucha. 


Un di e metanan di DMH 
ta pa empodera nos profe- 
sionalnan cu conocemento 
y habilidad concreto y dife- 


rente, pa asina por ehecuta 
e decreto nacional Codigo 
di Proteccion. Sin laga afor 
e enfoke principal riba e 
aspecto preventivo y pa tin 
mas siguridad y proteccion 
pa nos mucha- y hobennan 
na Aruba. 


DMH kier gradici tambe 
Trainer Jermin Bell cu 
tuma e encargo pa coordina 
e 6 dianan aki, como tambe 
e otro coleganan Trainer di 
Codigo cu a forma parti di 
e 6 dianan aki, haciendo 
esaki cu hopi dedicacion y 
motivacion. 


Actualmente Aruba ta conta 
cu 43 Supervisor di Codigo 


den e 4 sectornan; husticia, 
social, enseñansa y social, 
cu ta trahando riba e mane- 
ho diario di nan rol como 
Supervisor di Codigo pa 
ehecuta, monitoria y guia 
den diferente organisacion, 
cu traha directo y/of no di- 
recto cu mucha y hoben. 


Den 2024 DMH lo ranca 
sali cu sesion di brainstorm 
pa duna contenido y struc- 


tura di e plataforma di Su- 
pervisor di Codigo, pa di 
e forma aki sigui stimula, 
apoya y promove un traha- 
mento hunto, caminda mas 
profesional tin un aporte 
concreto pa yuda sostene 
nos mucha-, mayor- y pro- 
fesionalnan, pa finalmente 
por yega na un convivencia 
mas harmonioso, trankil y 
primordialmente sigur pa 
nos mucha- y hobennan. 


Europa Clave pa Diversificacion 


A.T.A. ta intensifica esfuerso den 2024 


Recientemente 
a 
tuma 
luga un reunion entre 
A.T.A. su C.E.O., Ronella 
Croes, C.M.O. Sanju Lu- 
idens, 
Communication 
Manager, 
Marisol 
San- 
chez, Director di Mercado 
di Europa, Tirso Tromp, 
Jaap Ellis, Sales and Mar- 
keting Manager pa Eu- 
ropa y ekipo di A.T.A. Eu- 
ropa, representantenan di 
tur mercado y potencial 
representantenan nobo pa 
mercadonan di habla Ale- 
man cu ta inclui e merca- 
do di Suisa cual ta desea di 
crece. 
Durante di e biahe a sostene 


reunionnan cu agencia di 
publicidad pa Aruba na In- 
glaterra pa asina revisa resul- 
tadonan di 2023 y acorda ul- 
timo detaye pa cu e mercado 
Ingles pa 2024. Tambe a reuni 
cu representante di Aruba pa 
e mercado aki, unda a elabora 
riba e esfuersonan adicional 
pa 2024, como tambe e em- 
puhe adicional den e mer- 
cado pa medio di e.o. British 
Airways. 


A.T.A. ta sigui enfoca riba 
diversificacion pa medio di e 
mercado Europeo. Retonan 
tin diferente, y pesey mes ta 
intensifica esfuerso di dife- 


rente manera. Ta sigui pusha 
pa expande e mercado di In- 
glatera, habla Aleman, Ital- 
iano, Suecia, Belgica y claro 
Hulanda. 


Pa cu e mercadonan habla 
Aleman, A.T.A. ta evaluando 
strategia pa e mercado aki y a 
habri e proceso pa un posibel 
cambio den representacion. 
E decision aki ta basa riba 
reunionnan sosteni unda cu 
cuater diferente compania/ 
agencia Aleman cu a duna 
un presentacion amplio di 
e strategia cu lo desplega pa 
yega na metanan stipula. Tur 
esaki basa riba un “Request 


For Approval” cu A.T.A. a 
suministra unda ta delinea e 
direccion desea. 


E mercado di Europa ta rep- 
resenta historicamente rondo 
di 8% di total di bishitante cu 
ta bishita. Pa 2024 tin un meta 
fiha di 13% di crecemento, di 
cual e mercadonan habla Ale- 
man lo mester produci un 
crecemento di 35% versus 
2023. E mercadonan habla 


Aleman ta keda rondo di 11 
anochi y pues esaki entre 
otro ta haci e mercadonan aki 
atractivo. Pa 2023 ta proyecta 
cu Europa lo cera e aña cu un 
crecemento di 5% riba 2022. 


E estadia averahe mas largo 
di esnan di Europa ta produci 
mas entrada pa pais Aruba y 
pues ta sigui haci di Europa 
un propuesta atractivo. 

Limburg kier investigacion tocante efectonan riba salud di e compania 
di kimico Chemelot 


(NLTimes) - E provincia 
di Limburg kier investiga 
e impacto di e estado in- 
dustrial Chemelot riba e 
salud di e residentenan 
local y empleadonan. E 
gabinete recientemente a 
anuncia cu nan lo investi- 
ga e impacto di e compa- 
nia di kimico Chemours 
na Dordrecht. 


Den un mocion, e Conseho 
Provincial na Limburg a pidi 
e conseho municipal pa pidi 
e Gabinete tambe investiga 
e impacto di Chemelot na 
Geleen. E mocion a ser treci 
dilanti pa PvdA durante un 


debate pa e presupuesto di 
2024 y a ricibi sosten di may- 
oria den e gruponan politico. 
Durante e debate, e Comite 
Ehecutivo Provincial ya a de- 
clara cu ta sostene e necesidad 
di un estudio y ta contento di 
coopera cu e gobierno. 


E sitio di Chemelot ta locali- 
sa “entre 3 municipalidad,” 
PvdA a skirbi y e compani- 
anan den e parke industrial ta 
emiti substancianan “cu por 
tin un impacto negativo riba e 
salud di ambos residentenan 
y empleadonan den e parke 
industrial.” Un “proporcion 
significante” di residente cu 


a tuma parti den un encuesta 
di percepcion ta “preocupa 
tocante e impacto di inciden- 
tenan cu ta trata substanci- 
anan dañino riba nan salud.” 


Chemelot y 4 otro compania 
riba e sitio di construccion 
actualmente ta den corte pa 
varios incidente den añanan 
recien. E siman aki, Minis- 


terio Publico (OM) ya caba a 
exigi 25 miyon euro for di e 
compania Sabic pa practican- 
an di trabao cu no ta safe. No 
solamente esaki a causa daño 
ambiental, sino tambe a her- 
ida 3 empleado di kende un 
a fayece. Miyones den boet 
tambe a keda exigi contra di 
otro companianan cu tambe 
ta riba e sitio di construccion. 


Casi 40 mocion a ser treci 
dilanti durante e reunion to- 
cante presupuesto y un gran 
cantidad a ricibi sosten di e 
mayoria. 


Proposicion pa suicidio asisti na final di un bida completo ta topa cu 
obhecion 


(NLTimes) - E proposi- 
cion 
cu 
recientemente 
a 
ahusta 
yama 
“bida 
completo” te ainda ta 
enfrentando varios ob- 
hecion for di e mundo 
politico, el a bira cla riba 
diabierna durante e fin 
di e debate electoral na 
Amsterdam Pakhuis de 
Zwijger. E proposicion, 
crea pa parlamentario di 
partido D66 Ann-Marijke 
Podt, tine intencion di 
permiti personanan cu tin 
75 aña y mas di edad por 
caba cu nan bida cu asis- 
tencia si nan ta considera 
esaki completo. 


E adaptacion di e proposicion 
ta den e duracion y e intensi- 
dad na e caminda pa e fin di e 
bida y mester tin e sosten di 
un consehero specialisa den 
“fin di bida”, cual lo bira ob- 
ligatorio. 
“E union Cristian ta y lo per- 
manece den contra di e ley 
aki,” candidato parlamen- 
tario di ChristenUnie Joelle 
Gooijer a expresa. Aunke e ta 
compronde cu esaki ta duna 
hende e siguridad di dicidi pa 


nan mes ora cu nan kier kita 
nan bida, e no ta kere cu ta 
den man di gobierno pa crea 
y dicta e ley aki. Gooijer kier 
preveni pa personanan cu 
mas di 75 aña mester lidia cu 
e pregunta di si nan bida ta 
completo of no, na cual e pu- 
blico a reacciona cu disgusto. 


“Mi tin hopi respet pa mi co- 
lega di ChristenUnie,” Podt 
a contesta. “Ta berdad cu 
hende lo mester lidia cu e ley 
aki pero tambe lo tin perso- 
nanan di 80 aña cu lo mester 
lidia cu e hecho cu nan no 
tin ningun opcion.” CDA y 
otro partidonan Cristian cu 
a tuma parti den e debate 
tambe tabata den contra di e 
proposicion. 


BBB a posiciona su mes en- 
tre ChristenUnie y D66. “E 
ley tocante bida completo pa 
personanan di edad avansa cu 
tin e opcion pa scoge esaki ta 
algo bon, pero nos tin miedo 
cu den e situacion actual, e lo 
bira un refugio pa personan- 
an cu no sa kico pa haci mas,” 
parlamentario di BBB Nicki 
Pouw-Verweij. Cu “e situa- 


cion actual” e ta papiando 
di “e pobresa profundo di e 
cuido pa personanan di edad 
avansa,” y Pouw-Verweij kier 
soluciona e problema aki 
prome. 

St. Eustatius y Saba preocupa pa potencial brote di Dengue 


(bes-reporter) – Islanan 
di Sint Eustatius y Saba 
ta den alerta eleva pa un 
potencial brote di Dengue 
despues di dos caso con- 
firma na e islanan. 


Weekend ultimo, Dr. Gewin 
Schobbe di Salubridad Publi- 
co riba Sint Eustatius a duna 
un update a traves di un video 
transmiti pa gobierno di Sint 
Eustatius. Segun Schobbe, cu 
dos caso confirma riba e isla, 
no por papia di un ‘brote’ ai- 
nda. 


Dengue ta un infeccion viral 
transmiti pa sangura, causa 
pa e virus di dengue. E ta 
transmiti principalmente pa 
e sangura Aedes aegypti, haya 
comunmente den regionnan 
tropical y subtropical. Den- 


gue ta prevalente na hopi 
parti di mundo, specialmente 
Asia Sur Oriental, Islanan 
Pacifico, Caribe y Centro y 
Sur America. 


E sintomanan di dengue tipi- 
camente ta inclui kentura 
halto diripiente, dolor severo 


di cabes, dolor tras di wowo, 
dolor di musculo y joint, rash 
riba cuero, y sangramento 
leve. Den algun caso, e infec- 
cion por progresa na un for- 
ma mas severo conoci como 
kentura dengue hemoragico, 
of sindroma shock di dengue, 
cu por pone bida den peliger. 


Segun Schobbe, ta impor- 
tante pa keda vigilante, pero 
esey semper ta e caso ora ta 
trata di prevencion di den- 
gue, un di e malesanan infec- 
cioso causa pa sangura Aedes 
aegypti. 


Dr. Schobbe den su video 
tambe a adresa e problema 
di ‘fogging’, cual el a de- 
scribi como un medida algo 
controversial. “Si, fogging ta 
efectivo contra sangura, pero 
tambe ta mata cantidad di 
otro insecto,” el a bisa. 


Manera semper, e asina-yama 
control vector ta importante 
pa elimina y preveni criadero 
di sangura Aedes aegypti, pa 
asina tin menos chens di in- 
feccion. Esaki ta specialmente 


berdadero durante tempo- 
rada di yobida unda tin mas 
chens pa plas forma unda e 
moskito por cria. 


Saba 
Entidad Publico na Saba 
tambe a duna un update riba 
e situacion. “Maske actual- 
mente na Saba no tin caso 
conoci di dengue, tin seña- 
lan preocupante for di e isla- 
nan rond di nos, incluyendo 
Sint Maarten y Sint Eustatius 
unda ta detectando casonan. 
Ta realistico pa spera cu pron- 
to Saba lo mira casonan.” 


Gobierno di Saba tambe a 
bisa cu Departamento di Sa- 
lubridad Publico, Saba Cares, 
y Entidad Publico Vector 
Control ta monitoreando e 
situacion activamente. 


Tiramento mainta trempan na Sint Maarten ta laga un persona morto 


(smn-news) – Pa aproxi- 
madamente 4or di main- 
ta dia 11 di november, 
Central di Polis di Sint 
Maarten a ricibi varios 
yamada reportando un in- 
cidente di tiramento cerca 
di un club nocturno bon 
conoci na e strip di Simp- 
son Bay. Den respuesta, 
varios patruya di polis y 
personal di ambulance a 
keda desplega inmediata- 
mente na e sitio. 


Na yegada di autoridadnan, 
agentenan a bin haya un vic- 
tima masculino tira abao ban- 
da di caminda, banda di un 
vehiculo cu a sostene varios 
tiro di arma di candela, y e 
persona no tabata duna señal 
di bida. Rapidamente a cera 
e area y personal forensico 


a cuminsa sigura y colecta 
evidencia na e escena. Varios 
articulo di significancia evi- 


dencial a ser haya y confisca 
pa mas examinacion. 
A identifica e victima como 


G.E., y su curpa a keda con- 
fisca pa facilita e investigacion 
andando. E circunstancianan 


rond di e incidente actual- 
mente ta bao scrutinio in- 
tenso. 


Subsecuentemente, pa alred- 
edor di 9:30am, un homber 
di inicial D.S.G. a presenta 
su mes na warda di polis, 
bisando di ta involucra den 
e tiramento na Simpson Bay 
Road. A aresta e persona in- 
mediatamente, y detective- 
nan actualmente ta den pro- 
ceso di obtene un declaracion 
pa determina e motibo tras di 
e tiramento. 


E investigacion ta andando, 
y ta bay duna actualisacion 
asina cu tin mas informacion 
disponible. 


Wardacosta ta reforsa cooperacion regional cu acuerdonan nobo di 
buskeda y rescate 


(CuraçaoChronicle) – Co- 
mandante Walter Hansen 
di Wardacosta a seya un 
pacto significante fin di si- 
man ultimo door di firma 
un Memorandum of Un- 
derstanding (MoU) hunto 
cu comandante di Ward- 
acosta Mericano, Douglas 
Schofield y Admiral Fran- 
ces, Nicolas Lambropou- 
los. E anuncio, disemina 
den un comunicado di 
prensa di Defensa Cari- 
bense, ta ilumina e actu- 
alisacionnan crucial den 
operacionnan di Buskeda 
y Rescate den region Ca- 
ribense. 


E MoU ta trece na vigor acu- 
erdonan renoba pa loke ta tra- 
ta operacionnan di Buskeda y 
Rescate, facilitando coopera- 
cion entre wardacostanan di 
Hulanda, Francia y Merca. 
E colaboracion trilateral aki 
ta opera dentro di e Joint In- 
teragency Task Force South, 
colectivametne adresando y 
combatiendo actividadnan di 
comercio ilegal dentro di Ca- 
ribe. 
Un discusion comprensivo a 
tuma lugar durante e reunion 
involucrando Mark Fedor, 
director di Joint Interagency 
Task Force South (Key West, 
Florida), Lambropoulos rep- 
resentando COMSUP Antil- 


les, Schofield di Districto 7 di 
wardacosta Mericano, y Han- 
sen. E dialogo a bay riba prio- 
ridadnan a termino corto y 
medio specifico pa region Ca- 
ribe, explorando avenidanan 
pa reforsa cooperacion efec- 
tivamente. Organisacionnan 
clave afilia, incluyendo Joint 
Task Force East y Centro di 
Operacion y Analisis Mari- 
timo, activamente a participa 
den e deliberacionnan. 


“Prioridadnan a corte y me- 
dio plaso ta draai rond di 
optimisa nos esfuersonan co- 
laborativo cu recursonan ex- 
istente pa sigura efectividad 
y eficiencia den e esfuerso 


internacional aki,” segun un 
vocero di Defensa a clarifica. 


E MoU, simbolisando un 
compromiso pa eleva colabo- 
racion, a keda firma oficial- 
mente durante e encuentro 
trilateral bianual cu a tuma 


lugar na Corsou. E acuerdo 
strategio aki ta alinea cu e 
marconan legal delinea den 
varios convencion di e Or- 
ganisacion Maritimo Inter- 
nacional (IMO) y e Organi- 
sacion Internacional di Avia- 
cion Civil (ICAO). 

Candidatonan pa eleccion na Hulanda ta haci migracion un punto 
clave di campaña 


(AP) 
— 
Candidatonan 
den henter e spectrum po- 
litico ta campañando riba 
promesanan pa combati 
problemanan di migra- 
cion cu ta cristalisa na Ter 
Apel, tiki mas cu 200km 
nort oriente di Amster- 
dam. Antes conoci prin- 
cipalmente pa su mon- 
asterio, e pueblo awo a 
bira sinonimo cu lucha di 
Hulanda pa acomoda can- 
tidadnan enorme di solici- 
tante di asilo. 


Den berano di 2022, cente- 
nares di migrante a haya nan 
mes forsa pa drumi pafo pa- 
sobra e centro di recepcion 
tabata yen. E brasa Hulan- 
des di Dokter sin Frontera a 
manda un team pa yuda e mi- 
grantenan, e prome biaha cu a 
haya su mes forsa pa desplega 
dentro di Hulanda. 
E centro ainda ta sobrepobla 
y localnan ta keha di prob- 
lemanan di crimen y di orden 
publico, culpa riba migrant- 
enan cu ta cana den gruponan 
chikito door di e pueblo. 
Pero no ta solamente solici- 
tantenan di asilo. Partidonan 
politico tambe ta priminti di 
tuma accion riba migrant- 
enan laboral y studiantenan 
stranhero, kende awo ta conta 
pa alrededor di 40% di esnan 
inscribi den universidad. 


E debate di migracion na 
Hulanda ta echo na Europa, 
unda gobiernonan y Union 
Europeo ta buscando manera 
pa controla migracion. Ita- 
lia recientemente a anuncia 
plannan pa alberga solicitan- 


tenan di asilo na Albania. Na 
Alemania, gobierno centro- 
iskierdista y 16 gobernador 
estatal a bay di acuerdo cu un 
cantidad di medida pa com- 
bati e cantidad halto di mi- 
grante drentando e pais. Esaki 
ta inclui agilisa proceduranan 
di asilo y restringi beneficio 
pa solicitante di asilo. 
Prome 
minister 
saliente, 
Mark Rutte tabata parti di un 
delegacion di UE bishitando 
Tunisia den berano pa cera un 
acuerdo cu e nacion Nort Af- 


ricano cu intencion pa com- 
bati e traficacion, hopi biaha 
mortal, di migrante door di 
Lama Mediteraneo. 


Mientras tanto, hopi votador 
Hulandes ta exigiendo politi- 
canan domestico mas fuerte 
na e pais aki cu antes tabata 
famoso pa su maneho di bra- 
sa habri pa cu refugiadonan 
bayendo back te e Padernan 
Peregrino cu a biba na Leiden 
despues di huy di persecu- 
cion religioso na Inglatera y 


prome cu nabega pa loke awo 
ta Merca. 


Un di e candidatonan lider 
como sucesor di Rutte mes 
ta un refugiado. Awo, Dilan 
Yesilgoz, lider di VVD, ta 
boga pa haci su pais adoptivo 
menos acogedor. “Nos ley- 
nan, nos regulacionnan ta... 
hopi mas atractivo cu e ley 
y regulacionnan di paisnan 
rond di nos, loke ta haci nos 
mas atractivo pa hende bin 
aki,” el a bisa AP. Yesilgoz ta 


yiu di activistanan Turco di 
derechonan humano cu a 
huy yega Hulanda tempo e 
tabata mucha. “Siendo un 
refugiado mi mes, mi ta kere 
ta hopi importante pa... nos 
tuma decisionnan pa sigura 
cu e berdadero refugiadonan 
tin un lugar sigur,” el a bisa. 
“Y politiconan cu ta nenga 
di tuma e decisionnan dificil 
aki ta bisando na e berdadero 
refugiadonan, pero tambe na 
publico Hulandes, ‘bo ta riba 
bo mes.’” 
E voto ta tumando forma pa 
keda hopi preta, cu VVD y e 
recien-forma partido conser- 
vador populista, NSC lide- 
rando encuesta contra un 
bloc centro-iskierdista di La- 
bor y berde. 
Segun agencia oficial di esta- 
distica Hulandes, tiki mas cu 
400mil migrante a yega Hu- 
landa aña pasa – incluyendo 
solicitante di asilo, stranhero 
cu ta yega pa traha, y studi- 
ante di exterior. E cantidad a 
aumenta pa e miles di Ucra- 
niano cu a huy di e guera oca- 
siona pa invasion di Rusia. 


E recien-forma Nieuw So- 
ciaal Contract (NSC) kier 
pa pone un limite “guia” di 
50mil migrante pa aña per- 
miti pa drenta Hulanda – in- 
cluyendo solicitante di asilo, 
migrante laboral y studiante. 
Hunto cu VVD, kier intro- 
duci un sistema di asilo cu ta 
diferencia entre hende cu ta 
huy di persecusion y esnan cu 
ta huy di guera. Decisionnan 
dificil riba movidanan asina 
a ocasiona caida di gobierno 
Hulandes na juli. 

Ciudad de Mexico ta impone restriccionnan severo riba awa mientras 
secura ta seca reservoir 


(AP) — Oficialnan Mexi- 
cano a impone recortenan 
severo, di varios luna, 
riba suministro di awa 
di Ciudad de Mexico pa 
mey 
anochi 
diabierna, 
actuando apenas un luna 
despues cu a duna orden 
pa restriccionnan inicial 
mientras secura ta caba cu 
e reservanan di e capital. 


Comision Nacional di Awa 
Mexicano y e alcalde a anun- 
cia e movidanan na un con- 
ferencia 
di 
prensa, 
pero 
oficialnan no a reporta e re- 
cortenan riba rednan social 
sino apenas cuatro ora prome 
cu nan a drenta na vigor. 


Un cantidad abnormalmente 
abao di yobida a cay den siste- 
ma Cutzmala – un red di tres 
reservoir cu ta sirbi mas cu 
20 miyon residente den Valle 
de Mexico – resultando den 
cantidadnan historicamente 
abao pa e temporada. E siste- 
ma ta 44% menos yen cu loke 
mester tabata e temporada di 
aña aki. 


Oficialnan a cuminsa re- 
stringi awa for di Cutzmala 
cu alrededor di 8% dia 17 di 
october. E reduccionnan di 
diabierna ta hopi mas dras- 
tico, representando un 25% 
adicional di e fluho total di e 
sistema. Diesdos municipio, 
mayoria west di e ciudad, por 
spera menos presion di awa te 
cu elimina e restriccionnan, 
segun oficialnan a bisa. 


Oficialnan no a specifica na 
ki momento esey lo ta, bisan- 


do solamente cu e restric- 
cionnan lo keda pa “proximo 
lunanan.” Nan a nota cu e 
temporada di yobida – cu na 
nivelnan normal di precipi- 
tacion lo reabastece awa di e 
ciudad – no ta bay cuminsa te 
cu alrededor di mei. 


Mexico nunca antes a anun- 
cia restriccionnan asina es- 
tricto ni asina largo riba awa 
di e ciudad pa motibo di se- 
cura. Residentenan di e ciu- 
dad a sufri reduccionnan pio 
den pasado, pero solamente 


pa motibo di welga of repa- 
racion, cu tur di nan cabando 
dentro di algun dia. 


Oficialnan a bisa cu El Niño 
y olanan di calor a causa e 
reduccion recien den yo- 
bida, pero a agrega cu condi- 
cionnan di secura ta bin in- 
tensificando durante ultimo 
cuatro aña y gradualmente 
bahando e nivelnan di e res- 
ervoir. Estudionan a mustra 
cu cambio climatico ta crea 
patronchinan mas fuerte di El 
Niño cu ta trece periodonan 
di reduccion den yobida. 


“E pais ta someti na fenom- 
enonan di clima extremo, y 
Sistema Cutzamala no ta un 
excepcion,” segun cabesante 
di Comision di Awa, German 
Arturo Martinez Santoyo a 
bisa. 


Mexico en su totalidad ta- 
batin 25% menos yobida cu 
loke a spera e aña aki, com- 
para cu averahenan di ultimo 
tres decada. Mas cu tres cu- 
arta parti di e pais ta experi- 


mentando secura, segun e 
comision a reporta, mientras 
93% di Valle de Mexico mes 
ta den secura, segun hefe ex- 
perto meteorologico di e pais 
a bisa. 


Oficialnan a anuncia tres 
pozo nobo di awa y mehora- 
cionnan na 58 pozo existente, 
a pesar cu expertonan a ad- 
verti cu e awa bao tera di e ci- 
udad ya ta severamente agota. 
E comision tambe a bisa cu 
lo continua trahando riba un 
planta nobo di tratamento 
di awa na reservoir Madin, 
nort west cerca di Ciudad de 
Mexico. 


Rafael 
Carmona 
Paredes, 
hefe oficial di awa di e capital, 
a urgi hende pa “adopta habi- 
tonan nobo” pa sigura cu e 
ciudad no ta keda sin awa. “E 
problema cu nos ta enfrenta 
ta rekeri pa, como ciudadan- 
onan, nos tuma responsabili- 
dad,” Paredes a bisa. 


Colombia: Comandante di ELN ta bolbe hustifica secuestro di tata di 
futbolista Luis Diaz 


(infobae) – Despues di a 
keda secuestra pa 12 dia, 
guerilla di ELN a laga 
Luis Manuel Diaz, tata di 
futbolista Luis Diaz, den 
libertad. 


‘Mane’ Diaz, manera e tata 
di e futbolista di Liverpool 
ta conoci na Barrancas (La 
Guajira) a keda secuestra dia 
28 di october pa alrededor di 
cinc’or di atardi pa e Frente di 
Guera Nort di ELN, y ta te 
dia 2i di november cu e co- 
mando di e guerrilla en cues- 
tion a bin haya sa. 


Tres dia despues di liberacion 
di Luis Manuel, Eliecer Her- 
linto Chamorro Acosta, alias 
Antonio Garcia, maximo ca- 
besante di e grupo arma, a 
hustifica e secuestro, siguran- 
do cu e structuranan di ELN 
mester realisa operacionnan 
di financiamento ya cu nan 
no ta dedica na narcotrafico. 


“Tur structura di ELN tin 
orientacion di realisa opera- 
cionnan militar pa obtene fi- 
nanzas, ya cu nos no ta finan- 
cia nos mes for di narcotraf- 
ico, nos ta un organisacion 
pober manera mayoria di 


Colombianonan y nos no tin 
berguensa di esey,” e mando a 
skirbi riba su cuenta di X. 


E comandante a sigura cu, 
cumpliendo cu e misionnan 
menciona, e frentenan di 
guera a ser manda pa realisa 
e operacionnan di finanzas 
menciona, pero cu e Frente 
di Guera Nort, cu ta opera 
entre departamentonan di La 
Guajira y Cesar, no a informa 
cu un di nan obhetivonan ta- 
bata e tata di Lucho Diaz. 


“Cumpliendo cu e orienta- 
cion menciona, e Frentenan 
di Guera a manda varios 
comando pa realisa opera- 


cionnan di finanzas. E mando 
di Frente di Guera Nort no a 
informa e Comando Central 
cu entre nan obhetivonan 
tabatin un familiar di Luis 
Diaz,” Antonio Garcia a skir- 
bi riba su red social. 


Na momento cu a haya sa cu 
un di e obhetivonan tabata e 
tata di Luis Diaz y cu e tabata 
secuestra, Antonio Garcia 
a reconoce cu a comete un 
“eror” y a duna orden pa su 
liberacion. “El a haci esaki 
despues di ehecuta dicho op- 
eracion, pa tal motibo na mo- 
mento di haya sa, e Comando 
Central a señala esaki como 
un eror y a duna orden pa su 


liberacion,” el a finalisa skir- 
biendo riba su cuenta di X. 


Hustamente, a traves di un 
mensahe priva riba Telegram, 
Antonio Garcia lo a expresa 
na otro miembronan di ELN 
cu e secuestro di Mane Diaz 
tabata un eror. “Tabata un 
eror e retencion di tata di 
Luis Diaz realisa pa e frente 
di Guera Nort. Luis ta un 
simbolo di Colombia y como 
tal nos ta sintie den ELN 
(...) Nos ta spera cu e situa- 


cionnan operativo den e tere- 
no por keda soluciona, esey ta 
e orientacion cu e mandonan 
tin pa agilisa e liberacion,” 
Garcia a bisa den e mensahe. 


Pa e motibo aki, e Frente di 
Guera Nort a inicia e proceso 
di liberacion, maske esaki a 
bira mas largo pa complica- 
cionnan den protocolnan y 
exigencianan di e guerrilla. 


Potret: AP y Antonio Garcia 
riba X. 

Republica Dominicana: Comandante general di Ehercito ta bisa cu 
situacion na frontera ta bao control 


(DiarioLibre) – Den de- 
claracionnan na periodis- 
tanan ayera na Dajabon, 
e comandante general di 
e Ehercito, mayor general 
Carlos Antonio Fernan- 
dez Onofre, a destaca cu e 
situacion a bay back nor- 
malidad y cu nan ta trah- 
ando den coordinacion cu 
e Ministerio di Relacion 
Exterior y e comision mix- 
to pa aborda e incidente di 
diamars ultimo. 


Fernandez Onofre a informa 
cu e zona fronteriso ta trankil 
y bao control di e soldaatnan 
cu e ta comanda. 


“Bon, boso ta biba aki, boso a 
wak cu esey tabata diamars (e 
incidente entre Haitianonan 
cu militarnan Dominicano) y 
ya esey a pasa pa un grupo cu 
manera cualkier situacion ta 
presenta gruponan anarkista. 
Ya e situacion a bay back nor- 
malidad, tur cos ta normal aki 
na e frontera, boso ta biba aki 
y ta wak cu tur cos ta trankil,” 
e militar a contesta. 


Un situacion hopi tenso a 
sucede diamars ultimo na e 
zona fronteriso di Dajabon 
y Haiti ora cu un grupo di 


Haitiano arma a impedi sol- 
daatnan di e Ehercito realisa 
labornan di patruyahe na un 
di e bandanan di e muraya 
fronteriso construi pa e gobi- 
erno. 


E muraya aki, mester destaca, 
no ta establece e limitenan 
teritorial, cualnan ta defini 
pa piramidnan poni na 1929 


como frontera entre Haiti y 
Republica Dominicana. 


Relaciona cu e incidente, e 
comandante general a elogia 
e actuacion di e coronel Sosa, 
ken a enfrenta cu prudencia, 
pero firmemente, e gruponan 
anarkista cu a purba viola e 
soberania nacional Domini- 
cano. 


Pa loke ta e intento di e Hai- 
tianonan di retira e piramid 
number 13 cu ta marca e 
limite teritorial entre ambos 
pais, el a bisa: “wel, e piramid 
t’ey na e mesun luga, nos ta 
bay warda e comision di rela- 
cionnan exterior pa wak kico 
nan ta bay haci conhunta- 
mente cu e comision mixto.” 


E tension na e region a au- 
menta despues di e conflic- 
tonan genera entre ambos 
pais debi na e construccion 
di un canal den e riu Masacre 
di parti di Haiti, proyecto cu 
e gobierno di Republica Do- 
minicana ta opone completa- 
mente. 


Como consecuencia, a or- 
dena a ciere di e frontera y 
paralisacion di actividadnan 
migratorio y comercial cu e 
pais bisiña. Aunke a flexibilisa 
un parti e comercio, e Hai- 
tianonan ta nenga di cumpra 
ariba teritorio Dominicano 
dialuna y diabierna, dia cu ta 
realisa e mercado binacional 
na Dajabon. 


Den e sentido ey, e coman- 
dante a sostene cu e Eherctio 
hunto cu otro institucionnan 
y agencianan di inteligencia, 
a ratifica nan compromiso 
di duna cumplimento na su 
mision di salvaguardia e se- 
guridad na e frontera. E po- 
blacion Dominicano por ta 
trankil, segun e militar, ya cu 
nan ta trahando pa fortalece e 
presencia y capacidadnan di e 
forsa militar den e region. 


Venezuela: Ta pidi 225 aña di prison pa lider di Tren de Aragua na 
Chile 


(ElNacional) – Fiscalia 
Regional di Tarapaca, na 
Chile, a presenta un acusa- 
cion contra integrantenan 
di e Tren de Aragua cu ta- 
bata opera na e nacion Sur 
Americano, y a inculpa un 
serie di delitonan, pa cual 
nan ta pidi un sentencia 
225 aña di prison pa su lid- 
er, Carlos Gonzalez Vaca, 
alias “Estrella”. 


E acusacionnan di e Fiscalia 
Chileno ta extende na Her- 
nan Landeata Gralotti, alias 
“Satanas” y otro dies miem- 
bro mas. Segun e informa- 
cion di e medio di comunica- 
cion Infobae, tur tabata forma 
parti di e banda cu a wordo 
desmantela na maart di 2022 
den diferente procedemento 
di e Policia de Investigaciones 
(PDI) na Valparaiso, Santiago 
y Tarapaca. 


“Den e oportunidad ey a 
detene e lider principal di e 
grupo aki na Chile: Carlos 
Gonzalez Vaca, conoci como 
‘Estrella’ y otro 11 persona. 
Entre cual tambe tabatin un 
sicario conoci pa e nomber 


di ‘Satanas’. E oportunidad 
aki a wordo compaña pa tur e 
hechonan cu tur e pruebanan 
cu ta bay wordo presenta na e 
huicio oral respectivo,” e fis- 
cal regional, Raul Arancibia, a 
señala. 


E documento, cu ta conta cu 
mas di 200 pagina, a entrega 
informacion ariba 200 testigo 
y 28 cacho. Ademas di miles 
di prueba documental y ma- 
terial en contra di ‘Estrella’ 
y ‘Satanas’ y e resto di e de- 
tenidonan. Entre e delitonan 
cu ta pisa riba nan cabes tin 
homicidio, secuestro cuali- 
fica y pa extorsion y asaltonan 
cu intimidacion. Tambe trafi- 
cacion di hende cu e meta pa 
explotacion sexual, trafico di 
arma, migrante y droga, como 
tambe asociacion ilicito. 


Pa ‘Estrella’, e Fiscalia Chil- 
eno ta pidi dos castigo di pris- 
on perpetuo cualifica (por lo 
menos 80 aña sin beneficio), 
un pena di reclusion per- 
petuo (20 aña sin beneficio) 
y otro 125 aña di encarcela- 
mento adicional. Mientras 
cu pa e sicario conoci manera 


‘Satanas’ nan a exigi un con- 
dena di 145 aña. 


Pa otro di e shete miembro- 
nan di e organisacion nan 
demanda castigo di prison 
perpetuo, sin embargo, nin- 
gun di e acusadonan lo haya 
castigo di menos di 30 aña di 
prizon. 


E Fiscalia di Tarapaca tambe 
tin otro 30 miembro di e ban- 
da di origen Venezolano de- 
teni y cumpliendo detencion 


preventivo. Esaki pa diferente 
hecho cu a wordo investiga 
hunto cu diferente brigada 
di PDI na diferente ciudad di 
Chile. 


E mega banda criminal Tren 
de Aragua, crea na e Cen- 
tro Penitenciario de Aragua, 
conoci como Tocoron, a logra 
expande pa diferente pais di e 
region. 


Autoridadnan di Colombia, 
Brasil, Ecuador, Peru y Chile 


a rastrea su expansion medi- 
ante documentonan policial, 
despues di e nivel alarmante 
di violencia di e organisacion 
criminal na e nacionnan aki. 


Incluso na Merca nan a de- 
tene por lo menos 38 pre- 
sunto integrante di e banda 
na e frontera. E detencionnan 
a wordo realisa na october 
di 2022 y e mesun luna di e 
aña, segun e Polis Fronteriso 
di Merca a informa reciente- 
mente. 

Gerencia di Water- en Energiebedrijf Aruba (W.E.B.) N.V. ta 


Gerencia di Water- en Ener- 
giebedrijf Aruba (W.E.B.) ta 
distancia di cierto expresion- 
nan haci den e comunicado 
di prensa di e directiva di 
VWI cu fecha 02 di novem- 
ber 2023. A pesar cu nos ta 
respeta e derechonan di VWI 
pa expresa nan mes, motibo 
pakico nos ta distancia ta cu 
e expresionnan aki ta den in- 
cumplimento cu W.E.B. su 
codigo di conducta y esey ta 
inaceptable. 


Nos codigo di conducta ta 
prescribi entre otro: 
-Respet pa otronan; 
-Comportacion na un mane- 


ra profesional; 
-Pa no pinta negativo tercer 
partidonan y clientenan di 
W.E.B. Aruba N.V.; 
-Pa no transmiti mensahenan 


di intimidacion; 
-Un responsabilidad serio pa 
un bon relacion publico di 
WEB; 
-Ora empleadonan di WEB 


ta atende cu un persona pafor 
di WEB, incluso dignatari- 
onan, mester percura cu no 
ta compromete e integridad 
of mancha e reputacion di sea 
WEB, of cualkier individuo 
externo, negoshi of gobierno. 


Gerencia ta para pa un W.E.B. 
Aruba N.V., un compania es- 
tatal, cu ta sirbi e comunidad 
di Aruba na un manera con- 
structivo, cooperativo y sem- 
per profesional y den union. 


Semper por tin diferencia 
di opinionnan, Gerencia ta 
para pa semper W.E.B. Aruba 
N.V. busca e dialogo y solu- 


cionnan semper na mesa pa 
sirbi como un bon ehempel 
pa nos pais Aruba. 
Expresionnan 
compromet- 
edor riba institutonan, per- 
sonanan, companianan y nos 
accionista/Gobierno no tin 
lugar den e normanan y bal- 
ornan, nos codigo di conduc- 
ta y liderazgo desea di W.E.B. 
Aruba N.V. 
Cada empleado di W.E.B. 
Aruba N.V. ta responsable 
pa traha na un W.E.B. Aruba 
N.V. den union y harmonia 
unda e ta sinti su mes sigur, 
respeta, motiva, bon atendi y 
percura pa su coleganan tam- 
be ta sinti mes cos. 


Paris Hilton ta kibra su silencio tocante condicion di su baby 


(NerdStash) – Paris Hil- 
ton a cansa di hende ta 
critica su baby di ocho 
luna, Phoenix, pa motibo 
di tamaño di su cabes. 


Hilton a comparti potret di 
su yiu homber riba rednan 
social recientemente, y mien- 
tras e potret a ricibi elogio di 
algun, otronan a haci bufon 
di e baby, lagando comen- 
tarionan mahos atras tocante 
e tamaño y forma di cabes di 
e baby. 


Despues di un post riba Tik- 
Tok halando atencion riba 
e comentarionan teribel to- 
cante su baby, Paris Hilton a 
haya su mes forsa pa interve- 
ni. El a laga cla cu su baby ta 


“perfectamente saludable” y 
“djis tin un cerebro grandi.” 
El a insisti riba e punto aki 
den un post largo comparti 
cu su 25 miyon siguidor riba 
Instagram. Hilton, 42, a cum- 
insa reconociendo cu algun 
comentario tabata inevitable 
p’e, ya cu e ta un celebridad. 
Sinembargo, comentarionan 
contra su yiu “of cualkier 
otro persona” e ta considera 
inaceptable. 


Bayendo mas leu, el a bisa 
cu e comentarionan troll ata- 
cando e tamaño di cabes di 
su baby a hacie dolor den su 
curason profundamente, mas 
di loke palabra por expresa. 
El a bisa cu pa añas el a lucha 
pa construi un ambiente cu 


ta prospera riba amor, respet 
y aceptacion, y pues e tabata 
spera di haya e mesun trato. 


Despues di zundra e troll- 
nan, Hilton a adresa salud di 
su baby, estableciendo cu e 
ta den tremendo condicion 
di salud sin ningun malesa 
ni deformidad, manera me- 
dionan di comunicacion a 
specula desde cu e potretnan 
a bay viral. El a bisa: “Mi ta 
un mama trahado orguyoso y 
mi baby ta perfectamente sa- 
ludable, adorable y angelico. 
Mi a soña di ta un mama des- 
de cu mi por corda. Phoenix 
ta mi mundo y ta e bendicion 
mas grandi den mi bida.” 


Timothée Chalamet a ricibi critica pa joke di Hamas riba SNL 


(USAToday) 
– 
Timothee 
Chalamet a crea sensacion 
riba “Saturday Night Live” 
di NBC na su di dos biaha 
como anfitrion. E actor, 27, 
a gaba di su background 
musical durante e monologo 
di apertura pa promove su 
proximo peliculanan awo cu 
e welga di SAG-AFTRA a 
yega su fin. 


Sinembargo, 
ayera 
hende 
riba rednan social a reacciona 
riba un joke di SNL cu a 
haci referencia na e guera 
entre Israel y Hamas. Un 
usuario riba X a tweet: 
“SNL y Timothee Chalamet 
haciendo joke di Hamas 
memey di un guera cu te awo 
a cobra bida di mas di 4mil 
mucha ta teribel.” 


Durante e skit di Chalamet 
cu Please Don’t Destroy, 
e personahe ta un musico 


aspirante cu kier caba cu su 
bida. “Mester tin un persona 
of algo cu bo tin sentimento 


p’e,” John Higgings, un 
miembro di e grupo di 
comedia, ta bisa personahe 


di Chalamet. “Mi ta kere. E 
ta mi musica,” Chalamet ta 
responde. 


Despues cu e personahe 
di Chalamet ta toca un 
cantica pa e grupo, nan no 
ta impresiona. Pero toch e ta 
puntra, “bo lo compartie riba 
Instagram?” 


E grupo ta puntr’e pa su 
nomber 
di 
usuario 
riba 
Instagram. “E ta Hamas, H-a- 
m-a-s,” e ta contesta. “Mi no 
ta bay comparti un cantica 
di Hamas riba Instagram,” 
Martin Herlihy di Please 
Don’t Destory ta contesta. 


Otro usuario riba X a skirbi: 
“SNL dos siman atras tabata 
orguyoso di un monologo 
abierto tocante nan curason 
bayendo na esnan (afecta) 
pa e conflicto na Israel y 
Palestina, pa despues nan bin 
usa Hamas como un punch 
line.” 

Ganadornan di Playa Film Festival 2023 


Den Kenwolf Studio na 
Oranjestad, cu musica di 
Adriano Nanof, a tuma 
luga e entrega di premio 
na e ganadornan di Playa 
Film Festival 2023. 


Cinco (5) scol secundario a 
participa p’e premio di Best 
Student Short Documentary, 
cu tabata Colegio San An- 
tonio, St. Augustinus Col- 
lege, YNZ Montessori, Mon 
Plaisir HAVO/VWO y De 


Schakel College. Tabata Mon 
Plaisir HAVO/VWO a resulta 
e scol cu e pelicula corto- 
metrahe ganado. 


E miho Feature film 2023 
tabata “It is not past 08-12- 
1982” di Ida Does di Hu- 
landa. 


E miho Short movie 2023 ta- 
bata “Stick is Life” di Miguel 
Galofre di Trinidad & Toba- 
go. 


E anochi aki, Addonsito 
Croes y Juan Fransisco Par- 
do di fundacion CineAruba 
como sorpresa a haci entrega 
tambe di dos (2) galardon 
como actuacion sublime y 
como talento nobo den e 
mundo di pelicula na Tues- 
day Irwin y Nathan Matthew 
Legger for di London. 


Pa 2024, Playa Film Festival 
lo t’ey atrobe. 

Robert Arends 
Lista propio of lista combina? 


Un punto/pregunta im- 
portante pa e votadornan 
y pa e partidonan politico 
“chikito” ta, si partidonan 
“chikito” lo participa na 
e proximo eleccion cu un 
lista combina di diferente 
partido hunto of si cada 
partido “chikito” lo par- 
ticipa na eleccion cu su 
propio lista. 


Importante pakico? 
Pasobra: e ley di eleccion di 
Aruba ta contene reglamen- 
tonan cu ta faborece parti- 
donan “grandi” y ora bo par- 
ticipa como “chikito” bo ta 
den desbentaha. 


Por ehempel: 
1. Un partido mester logra 
un cantidad mínimo di voto 
(= kiesdeler) pa por participa 
na e reparticion di asiento di 
parlamento, sino tur voto di e 
partido ta bay perdi; 


2. E formula, den ley, pa 
reparti “restzetel” di parla- 
mento ta basa riba “porcen- 
tahe” loke ta faborece parti- 
donan grandi cu tin mas voto 
compara cu partidonan chiki- 
to cu tin poco voto. 


Berdad ta cu cada partido 
“chikito” mester evalua pa 
su mes si e lo participa riba 
un lista combina (=join otro 
partido of join pero mantene 
su independencia) of si e lo 
participa cu su propio lista. 


Pa e votador si ta importante 
pa sa, pasobra e votador no 
kier core e riesgo cu su voto 
ta bay perdi ora un partido no 
logra haya e cantidad di voto 
minimo cu ley ta exigi. E can- 
tidad minimo indica den ley 
como “kiesdeler” pa e ultimo 
eleccion tabata rond di 2790 
voto. 


Saliendo 
for 
di 
actual 
panorama 
politico, 
en- 
tre otro e representacion 
den parlamento di Aruba 
(1+1+1+2+2+5+9=21) 
probablemente e cantidad di 
lista lo ta hopi atrobe si no 
logra forma lista(nan) com- 
bina di mas cu un partido. 


Un sugerencia pa forma un 


lista combina por ta: 
- pone e candidatonan riba 
e lista ( secuencia = num- 
ber) segun e cantidad di voto 
personal cu cada candidato 
a haya den ultimo eleccion, 
sigui – si ta necesario – pa 
candidatonan nobo. 


Resultado di un lista asina, 
forma pa e actual parlamen- 


tarionan sin conta e parla- 
mentarionan di mep y avp 
aden, lo por ta: 
- Nr 1 Lopez Tromp (Mas), - 
Nr 2 Mansur (Accion), - Nr 
3 Croes (Indepediente), - Nr 
4 Raymond (Raiz), - Nr. 5 
Santos Do Nascimento ( 
ndependiente), sigui riba e 
lista pa otro candidatonan di 
e mesun partidonan ey of pa 
otro candidatonan (individu- 
al/di otro partido). 


Cada candidato campañando 
pa su mes y pa su partido! 


Por lo menos, cu un lista 
combina asina, ta probecha di 
tur e bentaha cu ley ta duna 
partidonan “grandi” y na mes 
momento un lista combina 
asina ta duna e votador un 
siguransa cu su voto no lo bay 
perdi. 


Pa pensa ariba sin miedo! 


Sabiduria den nos alegria 
Skirbi pa Ruthy “Lady Ruth” Vrieswijk-Bergen 


Siman pasa nos a mencio- 
na algo caba di su bunita 
apertura cu a tuma lugar 
Diasabra dia 4 di Novem- 
ber den Cas di Cultura 
meymey di un publico 
hopi 
enthousiasma, 
cu 
bunita baile y canto di e 
cantica di e anja aki, cu 
ariba e screen grandi e 
diferente speechnan “Kort 
maar krachtig” di nos MP 
Sra. Evelyn Wever Croes, 
minister 
di 
ensenjanza 
Endy Croes y un bunita 
storia conta pa nos fla- 
mante directora di BNA 
Sra. Astrid Britten cu pas- 
sion y alegria. 


Dialuna dia 6 di November 
e Siman di buki a habri ora 
e trabao mes a cuminsa, cu 
en total 16 autor escritor di 
buki bishitando e scolnan 
tur rond di Aruba. Un tra- 
bao inmensamente dushi y 
agradabel, pero cu ta laga’bo 
lenga afor y cansa, pero satis- 
fecho con tur cos ta bayendo. 
Como 
autor 
presentador 
contador di storia, continu- 
amente creativamente activo 
mentalmente cu hopi energia 
y alegria. 


Pa Tanchi Esmee y Tan- 


chi Ruthy esaki tawata un 
experiencia 
masha 
masha 
bunita mes participando pa 
di prome biaha, pasobra nos 
tur dos tambe ta gusta traha 
cu mucha. Tanchi Esmee ke- 
tobay cu su programa infantil 
na Radio y Tanchi Ruthy cu 
si a retira como lider Bub- 
bels di Scouting varios anja 
pasa, pero cu curason keto- 
bay habri cu e mesun amor 
pa mucha. Tanchi Ruthy no 
ta bay pone pics di e scolnan, 
pasobra nan ta hopi. Nos ta 
comparti algun pics di algun 
di e actividadnan cu a tuma 
lugar durante e siman dushi 
aki pa e autornan. E anja aki 
e tema: “Mi buki Mi cas” a 
cay na hopi bon tera serca nos 
muchanan. A dedica atencion 
tambe na e buki di regalo di 
e anja aki “Na cas di Carmen 
y Carlos, cu tin tambe den e 
buki aki e version na Hulan- 
des; “Thuis bij Carmen en 
Carlos” un obra di arte den 
letra y pintura di Jeroen y 
Vanessa. Ah si, e Diadomingo 
dia 5 di November, grupo di 
autor, nan begeleider y din- 
amico team di BNA tawata 
huesped di Que Pasa Restau- 
rant pa un dushi desayuno y 
asina conose otro un crenchi 
mas. 


Diaranzon atardecer di 5.30 
pm pa 7.30 pm nos tawatatin 
un Ban Topa na Bucuti Yacht 
Club na unda nos a saborea 
un dushi plato di pisca hasa, 
banda di un dushi wijntje. 
Cansa asina mes Tio Ali y 
Tanchi Ruthy a canta un can- 
tica cu Karaokee, prome cu 
bai cas sosega, prepara pa su 
majan atrobe cu animo y en- 
ergia. Bo ta mane “kom bij” 
un crenchi di e prome tres di- 
anan di conta storia na e dife- 
rente klasnan di e diferente 
scolnan. 


Diahuebs tawata un dia largo 
pa Tanchi Ruthy tambe, pa , 
despues di conta storia main- 
ta a bishita tambe Biblioteca 
San Nicolas den oranan di 
atardi pa a conta su storia 
“Rene su dushi wega” na un 
grupo di mas o menos 50 
mucha den compania di nan 
4 of ta 5 lidernan. Contento 
cu despues e por a baha di 
San Nicolas bay na e Manag- 
ers Cocktail Party cu tawata e 
cas di varios di e autornan di 
afor. 
Di Colombia a bin Pedro Var- 
gas. Di Corsouw Alvin Inecia 
“Tio Ali” y Crisen Schorea. 
Di Boneiro: Boi Antoin y 


Denise de Jongh Rekwest. 
Di St. Eustatius : Misha 
Spanner. 
Di Hulanda Jeroen Hooger- 
werf y Mariska Hammer- 
stein. 
Anto di nos dushi Aruba: 
Olga, Desiree, Emerita, Ir- 
mgard, Vanessa, Esmeralda( 
Tanchi Esmee), Sheila Wer- 
leman y mi persona Ruthy. 


Y danki pa lesa nos relato. 
“Un bearhug”. Mayornan 
: No mester paga mas pa 
miembrecia na Biblioteca 
Nacional di Aruba, te 18 anja 
esaki ta gratis ! Ban sigui in- 
spira nos muchanan pa sigui 
lesa buki y bira mas sabi! 

Auto a pasa touch peaton di edad cu subi di mas riba caminda na 
Santa Cruz 


Diabierna anochi a dre- 
cha informe di cu un auto 
lo a dal un peaton banda 
di Napa na Santa Cruz, 
mesora a dirigi tanto po- 


lis como ambulance na e 
sitio. 


Na yegada di e patruya a bin 
compronde cu aki ta trata di 


un accidente unda un auto 
Toyota Camry bayendo poco 
poco diripiente a hay’e cu un 
peaton a subi e caminda un 
poco di mas y e warda lo a 


touch su pia y esaki a bent’e 
abao. 


E victima su caida a hacie 
basta dolor. Na yegada di e 


ambulance nan a atende e 
victima na e sitio mes. Polis a 
hiba e victima na su cas mes. 


Durante patruya polis 
a topa cu un dama cu a 
bira malo tras di stuur na 
Barcadera 


Diabierna atardi durante 
patruya pasando di ro- 
tonde Ser’i Teishi pa Bar- 
cadera a bin topa cu un 
dama cu lo a bira malo 
tras di stuur y a para ban- 


da di caminda yama avisa. 


Na yegada di e ambulance 
nan a atende e dama y a trans- 
porte pa hospital. 


Polis a bay na Tia Rosa 
na Pos Chikito pa un 
bringamento 


Diabierna anochi a dren- 
ta informe di un bringa- 
mento na Tia Rosa na Pos 
Chikito, mesora a dirigi 
un patruya na e sitio. 


Na yegada di e patruya ya e 


pelea lo a caba y polis a haya 
un di e partidonan so y polis 
a avis’e e camindanan pa cana 
y si e ta desea e lo por pasa 
den dia entrega keho na re- 
cherche. 


Polis a confisca auto cual 
su number no tabata 
cuadra blokeando entrada 
y salida di un cas 


Diabierna atardi laat a 
drenta informe di cu tin 
un auto blokeando e en- 
trada y salida di un cas na 
Piedra Plat, mesora a di- 
rigi un patruya na e sitio. 


Na yegada di e patruya a bin 
haya un Nissan March cual 
su number no ta cuadra y 
polis a confisca esaki y a bay 
warda di polis cune! 

Polis a bin topa cu un dama inconsciente banda di Eagle Beach 
E lo a ingeri un of otro substancia 


Siman pasa a drenta in- 
forme di cu tin un dama 
inconsciente 
na 
Eagle 
Beach, mesora a dirigi un 
patruya na e sitio. 


Na yegada di e patruya a bin 
compronde y a constata cu e 
dama ta inconsciente pa cual 
a solicita presencia di ambu- 
lance na e sitio. Na yegada 
di e ambulance nan a atende 


e victima y a pone e dama 
riba un di e beach bednan y 
a trec’e te banda di caminda, 
unda a pasa e dama riba e 
cama di ambulance pa despu- 
es pon’e den e ambulance y 
hib’e hospital. 


Aparentemente e lo a dal un 
of otro substancia cu a haci e 
malo. 


Polis a detene homber 
burachi haciendo fastioso 
na Riu Antillas 


Diabierna 
madruga 
a 
drenta informe di cu tin 
un persona burachi haci- 
endo fastioso na Riu An- 
tillas, mesora a dirigi un 
patruya na e sitio. 


Na yegada di e patruya nan 


a acerca e persona haciendo 
fastioso y a tuma nota cu e ta 
burachi y a deten’e. A pidi pa 
e vehiculo di transporte unda 
despues a hiba cera na warda 
di polis. 


a detene un persona 
causando problema na un 
apartamento na Noord 


Diahuebs anochi a drenta 
informe di un problema 
na un apartamento na 
Noord, mesora a dirigi un 
patruya na e sitio. 


Na yegada di e patruya a pur- 
ba resolve e diferencia pero 
un di e partidonan a bay asina 
leu di agredi e otro persona y 
esey a haci cu polis a deten’e. 


Sospechosonan haya cu arma di candela 
a bay pa interogacion y prolongacion di 
detencion 


Despues di cu a captura 
nan den fin di siman cu 
arma di candela den nan 
poder, diahuebs ultimo 
tur 3 sospechoso a ser 
hiba pa interogacion na 


e team di seccion crimen 
organisa pa asina saca afor 
di unda nan a haya e arma 
di candela y pakico. 


Sea a coopera of no, nan lo 


ser castiga cu e peso di ley y 
pa e castigo cu hues comisa- 
rio duna nan dependiendo e 
exigencia di e fiscal di Minis- 
terio Publico. 


Wiel di auto a kibra durante 
coremento riba e caminda 
malo dilanti Riu Palace 


Pa basta aña caba cu nos 
a bin ta señalando con 
malo e caminda dilanti 
hotelnan na Palm Beach 
ta y nada ta ser haci pa 
drech’e. 


Diahuebs anochi un chauf- 
feur a bay pasa cu su auto y 
e wiel a kibra durante core- 
mento riba e parti caminda 
malo. Awor e chauffeur ta 
hay’e den gasto y molester. 

Un Weganan Panamericano Santiago 2023 fenomenal pa Aruba su 
delegacion na Chile (Parti 2) 


Aruba ta haci historia na e 
ciudad di Santiago, Chile 
den e 19 edicion di e We- 
ganan Panamericano. E 
expectativanan pa cu e 
weganan aki tabata halto 
ya cu nos atletanan a traha 
duro y a hiba un bon pre- 
paracion cu un duracion 
largo, claro cu esaki tabata 
varia pa cada deporte. 


Na banda di nan clasifica- 
cion, e mayoria a cumpli cu 
e exigencianan di e Direc- 
cion di Deporte di COA pa 
cu nan participacion. Di otro 
banda e resultadonan final 
tabata dividi unda un grupo 
a logra e meta mientras otro- 
nan no a yega e expectativa 
desea. Competi na un nivel 
Panamericano ta nifica cu e 
prestacion mester keda cien 
porciento 
consistente, 
un 
momento menos durante cu- 
alkier competencia por pisa 
na final unda e resultado lo 
ta diferente cu e spera. Mes- 
ter corda cu e competencia 
Panamericano ta esun di mas 
halto di nivel deportivo den 
nos continente America ca- 
minda e mihor atletanan di 
nan pais a haci acto di presen- 
cia na Chile. 


Na Chile, Aruba a participa 
cu 14 atleta den 8 disciplina 
deportivo. 


Landamento open water 
E hoben landado di op- 
enwater swimming Britta 
Schwengle ta haci su debut 
den e Weganan Panameri- 
cano na Santiago, Chile den 
e 10km Openwater. Esaki ta 
Britta su prome participacion 
den un evento grandi, aunke 
e la bay e mundial di Open- 
water algun tempo atras. E 
temperatura di e awa frieu a 
pone cu e landado Schwengle 
mester a landa cu wetsuite, 
algo cu e no ta custuma cune. 
Asina mes a haci su maximo 
esfuerso pa logra un bon 
tempo unda e ta baha su re- 
cord personal cu 10 minuut 
yegando na un di 16 lugar cu 
un tempo di 2:07:28. 


Tiro deportivo 
E atleta di tiro, Philip Elhage 
a competi den e 10 m Pistola 
di Aire Masculino. Mester 
bisa cu Philipe a conoce un 
bon comienso di e compe- 
tencia unda e tabata den e 
grupo di clasificadonan. Pero 
un momento menos na fi- 
nal di e competencia ta pone 
Philip cay atras unda na final 
e ta keda na un di 20 lugar 
overall tirando 561-12x. 


Landamento 
E deporte di landamento 
tambe a competi na e Wega- 
nan Panamericano Santiago 
2023 cu e landadonan Patrick 
Groters, Mikel Schreuders 
y Elisabeth Timmer. Mester 
bisa cu den e competencia 
Panamericano e nivel di e 
deporte acuatico ta haltisimo 
cu mayoria pais cu nan mihor 
landadonan. Na 5 ocasion nos 
landadonan masculino Grot- 
ers(3 biaha) y Schreuders(2 
biaha) a hera e final A unda e 
mihornan a competi pa me- 
daya. Ambos a landa tur final 
B cual ta demostra cu nos ta 
yega e nivel mas halto di e 
deporte aunke ya nos a de- 
mostra esaki caba. E landado 
femenino Timmer aunke e 
no a yega ningun final A of B, 
e tabata cerca di esaki den su 
tres disciplinanan. 


Un resumen di e landamen- 
to: 
200 m Estilo Lomba Mascu- 
lino 
9. Patrick Groters (2:02.83) 
100 Estilo Lomba Masculino 


9. Patrick Groters (55.96) 
200 Estilo Individual Medley 
Masculino 
16. Patrick Groters (2:06.69) 
100 m Estilo Liber Masculino 
10. Mikel Schreuders (49.69) 
50 m Estilo Liber Masculino 
10. Mikel Schreuders (22.58) 
100 m Estilo Mariposa Mas- 
culino 
10. Mikel Schreuders (55.92) 
200 m Estilo Liber Femenino 
19. 
Elisabeth 
Timmer 
(2:08.59) 
100 m Estilo Liber Femenino 
18. Elisabeth Timmer (57.86) 
50 m Estilo Liber Femenino 
19. Elisabeth Timmer (26.38) 


Landamento artistico 
E duet di landamento, Kyra 
Hoevertsz y Mikayla Mo- 
rales lamentablemente no 
por a competi na e Weganan 
Panamericano. E condicion 
di salud di e atleta Kyra Hoe- 
vertsz no tabata cien porcien- 
to optimal pa duna un pre- 
sentacion na Santiago. Den 
consulta cu e dokternan di e 
organisacion 
Panamericano 
y e team medico di Aruba a 


opta pa retira for di e compe- 
tencia. Esaki ta cosnan cu por 
pasa y e seguridad di e atleta 
ta na prome lugar. 


All by all, Aruba sin duda por 
ta orguyoso di e prestacion di 
nos atletanan na Santiago. E 
resultado di 3 medaya conk- 
ista(2 Plata y 1 Brons) mas e 
dos clasificacion nan Olim- 
pico ta bisa hopi di e progreso 
di nos atletanan di alto rendi- 
mento y nan deporte. 


Aruba ta caba na di 23 lugar 
riba e tablero general di 34 
pais presente. Paisnan grandi 
manera Honduras, Nicara- 
gua y Surinam a keda bou di 
nos. Aruba tabata un di e mi- 
hornan di Caribe cu Jamaica 
net un posicion riba nos na di 
22 lugar. 

Atletanan destaca na 2022 a haya reconocemento den Premio Excelencia 
den Deporte 


Diabierna anochi a tuma 
luga Premio Excelencia 
den Deporte 2022, unda 
a reconoce e atletanan 
cu mas a destaca den nan 
disciplina pa aña 2022. 
Un anochi magico yena 
cu emocion y alegria 
unda a honra e 130 atle- 
tanan nomina, a reconoce 
bintishete (27) entrenado 
pa nan contribucion den 
e desaroyo di deporte di 
Aruba. 


Tambe a rindi homenahe na 
dies (10) baluarte deportivo 
cu a dedica gran parti di nan 
bida na desaroyo di deporte 
di Aruba. Banda di esaki, a 
reconoce seis (6) atleta olim- 
pico cu a ricibi un certificado 
y pin di Olympians for Life 
(OLY) for di World Olym- 
pians Association pa nan es- 
fuerso y pa promove e balor- 
nan olimpico. 


E magno evento deportivo 
a inicia cu recorido riba e 
“red carpet” di e nominado-, 
mayor- y invitadonan special 
cu a tuma un potret como re- 
cuerdo di Premio Excelencia 
den Deporte 2022. 
E anochi bunita aki a keda 
presenta pa e maestronan di 
ceremonia Sra. Sandra Croes 
y Sr. Andrew Vrolijk kend- 
enan a haci un excelente tra- 
bou. 


E ceremonia a inicia cu un 
bunita presentacion di e 
grupo di baile NLG y NTG 
bou direccion di Sra. Marisol 
Peña. A presenta un video di 
e trabounan deportivo ini- 
cia y/of realisa durante aña 
2022- 2023. Sigui pa discurso 
di Sr. Minister Endy Croes, 
Prome Minister di Aruba 
Sra. Evelyn Wever – Croes y 
Presidente di Comision Ex- 
celencia den Deporte 2022 
Sr. Kenneth Vrolijk. 


E momento mas emociona- 
nte di e anochi ta ora cu a 
presenta e ganadonan di Pre- 
mio Excelencia 2022: 
Atleta Masculino 2022 
Mikel Schreuders 


Atleta Femenino 2022 
Kamilah Dammers 


Atleta Masculino U18 
Christiaan Jansen 


Atleta Femenino U18 
Mariajose Salazar Salazar 


Atleta Masculino U13 
Ocean van Loon 


Atleta Femenino U13 
Giovanna Wernet 


Atleta Rising Star Masculino 
Kailan Wouters 


Atleta Rising Star Femenino 
Zaria de Groot 


Atleta Paralimpico 
Elliot Loonstra 


Atleta Special Olimpics 
Mildred Every 


Ekipo di Aña 
Aruba Voetball Bond 


Rookie of The Year Mascu- 
lino 
Xylan Anthony 


Rookie of The Year Fe- 
menino 
Ava Figaroa 


Pa conclui, por a observa 
emocion y alegria riba cara di 
e atleta-, mayor- y coachnan 
durante e anochi special aki. 

Parlamentario Alvin Molina (MEP): 
Otro bunita proyecto secuestra door di DIP 


Un bes mas for di Kamini’s 
Kitchen na Lago Heights, 
unda cu tanto local como 
turista ta disfruta di pla- 
tonan delicioso manera, 
“roti” y “curry dishes”. 
Mi plato faborito ta e 
“roti” cu calco. E servicio 
ta excelente y ambiente 
agradabel. Riba peticion 
awo tambe tin desayuno. 


Tur cos ta asina bon cu tempo 
a yega pa Kamini’s Kitchen 
expande su restaurant pa aco- 
moda tur su clientenan, spe- 
cialmente si e intencion ta pa 
desaroya bek e economia di 
San Nicolas. Na e momento 
aki, tin diesun (11) hende 
local ta labora, cu e expan- 
sion esaki por hasta redobla. 
Asina mas mama y tata di 
famia por traha cerca di cas 
y pone pan riba mesa. For 
di 2018 Kamini’s Kitchen 
ta canando un caminda di 
cruz pa e por logra su meta. 


Loke cu tin Kamini’s Kitchen 


stroba y wantando e oportun- 
idad pa su negoshi por sigui 
crece y pa San Nicolas por 
desaroya ta e falta di servicio 
cu e ta experenciando di DIP. 
Ainda e no por haya un con- 
testa riba su peticion. Ademas 
di esaki, e ta un falta di respet 
cu ami como parlamentario ta 
experenciando. Ta mas cu un 
(1) aña y mey cu mi a puntra 
con a para cu e peticion di Ka- 
mini’s Kitchen y varios otro. 


Si por tolera cu un parlamen- 
tario no ta haya contesta riba 
su preguntanan, e ora berdad 
ki speransa un ciudadano tin. 


P’esey mi a haci e peticion na 
nos Minister di Infrastructura 
pa percura cu DIP contesta 
tur peticion cu tin riba mesa. 
Ta un lastima cu un bunita 
proyecto asina ta keda pega 
pa falta di maneho di DIP. 


Parlamentario independiente mr. dr. Ryçond Santos do Nascimento: 
Otmar ta mina confiansa den nos sistema hudicial 


Dia 20 di maart 2023 Ot- 
mar Oduber a tene un 
rueda di prensa encuanto 
caso Flamingo den cual 
e ta un sospechoso. El a 
subraya su inocencia. El 
a elabora cu no tin nin- 
gun prueba contra dje. 
Segun Otmar ta pa scapa 
cara di Ministerio Publico 
cu a core gara e storia di 
spirito di Marisol Tromp. 
El a ataca e credibilidad di 
Ministerio Publico door 
di pone su flechanan riba 
Marisol. 


Segun Otmar, Marisol a en- 
trega ‘denuncia falso’ contra 
Chris Dammers, Marisol no 
tabata ministeriabel pa mo- 
tibo di un debe miyonario 
cu belasting, AVP y MEP a 
core cu Marisol y hasta par- 
tido POR a core cu Marisol 
pa motibo di su falta di inte- 
gridad. 


Un par di dia despues, riba dia 
24 di maart, hues a condena 
lider di POR, Allan Howel, 
pa falta di integridad. E sen- 


tencia ta mustra entre otro cu 
Allan a bay puntra Sinterklaas 
con lief e tesorera di e funda- 
cion di fractie di POR tabata. 
Aparentemente Sinterklaas a 
bisa Allan cu e tesorera tabata 
lief y cu e tabata merece un 
bonus di Afl. 1000,- mientras 
cu Allan mes tabata merece 
un bonus di Afl. 10.000,-. Pa 
e tipo di echonan aki Allan a 


haya 24 luna di prison pa es- 
tafa di casi Afl. 200.000,- di 
Pais Aruba. Ministerio Publi- 
co a reacciona riba e sentencia 
cu e promesa cu lo sigui actua 
contra corupcion. 


Sospechosonan y nan sos- 
tenedornan tin e tendencia 
di ataca Ministerio Publico. 
Nos a mira esey den caso 


Ibis, caso Avestrus y den caso 
Flamingo. Pero un politico 
mester tin Aruba na pecho y 
pensa riba e consecuencianan 
di su atakenan. E atakenan ta 
fomenta desconfiansa bao di 
hubentud contra nos sistema 
hudicial. Ciudadanonan cu 
ta perde confiansa no kier 
colabora cu polis y husticia. 
Asina e politiconan aki ta 
pone seguridad di henter nos 
comunidad den peliger. 


Pio ainda ta ora cu politi- 
conan ta cuminsa fomenta 
sinberguenseria den nos pais, 
siñando nos hobennan pa 
gaña y pa no worry cu ley. 
Nos tur ta conoci cu e men- 
tira cu Paul Croes lo a bay 
prison pa dos caha di cerbes 
y un wea di sopi. Pa colmo 
hopi hende ta kere e mentira. 
Mescos nos a mira den caso 
Avestrus. Hende ta plama e 
mentira cu Corte no por a 
prueba corupcion di Benny 
Sevinger. E berdad ta cu hues 
a haya tanto Paul como Ben- 
ny culpabel di soborno y mal- 
versacion. 


Ta un lastima cu Otmar kier 
sigui e mal ehempelnan rela- 
ta na casonan Ibis y Avestrus. 
Manera Zwarte Piet e kier 
core cu ruchi tras di henter e 
cadena hudicial y e mes apar- 
entemente ta un santito cu ta 
merece alabansa. Djis scuch’e 
elabora riba e transaccion 
entre Ministerio Publico y 
Hans Geerman. Consciente- 
mente Otmar ta insinua cu ta 
normal pa gaña den admin- 
istracion di Pais Aruba cu un 
persona a ser nombra pa traha 
como “medewerker bedrijfs- 
voering”, mientras su spirito 
so ta haci e trabao ey. Asina 
e ta despista pueblo. Pero e 
transaccion entre Ministerio 
Publico y Hans Geerman ta 
papia pa su mes: e storia di 
spirito ta berdad! Ta tempo 
pa Otmar bandona e talking 
point di Paul Croes y Benny 
Sevinger cu ta tur politico ta 
haci e. Ta keda na Otmar pa 
bandona e fila di politico cu 
ta divulga cu loke ta corupto 
ta normal y “nada robes”. 

Resultado Sorteo 
11 y 12 november 2023 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 




X2 


5789 
9135 


X2 


851 


Sorteo # 4091 


Sorteo # 2147 


3537 


6081 


Sorteo # 4091 


2101 


0661 


Sorteo # 4091 


Sorteo # 965 


Sagitario 


15 
Letter 
D 


1 
1 


43 


1242 


0 
8 


210 


0 
0 
0 
0 
0 





x match 4 
70.000,- 


Proximo Jackpot 


Sorteo # 


Sorteo # 6297 


Sorteo # 


x afl 8,00 


Mega Ball: 


Proximo Jackpot 


475.000,- 


x match 4 


1223 


Sorteo # 5897 


Sorteo # 827 


x afl. 500,00 


x afl.15,00 
x afl 50.00 


Leo 


X5 


480 


x Jackpot 


Sorteo # 8094 
Sorteo # 2440 


Sorteo # 1843 


7604 


1245 


Sorteo # 7138 


5250 


x Jackpot 


x match 4 
x afl. 12,00 


Joker 


9959 
100.000,- 


x Jackpot 
x match 4+ 


Proximo Jackpot 


X5 
07-15-16-25-26 


01-22-24-30-34 


4946 


Afl. 655.000,- 


Letter 


0 
0 
0 


0 


0 
7 


97 


0 
0 
0 
0 
0 



3 



X3 
05-06-09-20-22 


7842 


Joker 


9933 
100.000,- 


x Jackpot 
x match 4+ 


Proximo Jackpot 


X2 


268 


x Jackpot 


Sorteo # 4092 
Sorteo # 


Sorteo # 2148 


8934 


7394 


Sorteo # 4092 


9863 


x Jackpot 


x match 4 
x afl. 12,00 


7697 


Sorteo # 4092 


Sorteo # 966 


x afl. 500,00 


x afl.15,00 
x afl 50.00 


Acuario 


Sorteo # 


x afl 8,00 


Mega Ball 


Proximo Jackpot 


475.000,- 


x match 4 


x match 4 
74.000,- 


Proximo Jackpot 


Sorteo # 


Sorteo # 6298 


Afl. 655.000,- 


diario 
Korsou 
super4 
flamingo 


6574 
1528 
6206 
9175 
6922 
5141 
super5 
7824 
6976 
6427 
- 
2901 


diario 
Korsou 
super4 
flamingo 


3679 
7594 
1357 
4327 
1455 
5260 
super5 
0170 
6916 
9941 
46449 
3078 


diadomingo 


Awe oficina principal di Departamento di Impuesto 
na Camacuri ta reanuda su servicio na publico 
Solamente servicio di caha lo continua na tur otro oficina den 
districto 


Departamento di Impues- 
to ta participa cu entrante 
dialuna, dia 13 di novem- 
ber 2023, e oficina prin- 
cipal di Departamento di 
Impuesto na Camacuri ta 
habri su portanan pa re- 
anuda su servicionan na 
publico. 


Siguientemente ta sigui un 
schema di e localidad y e 
tipo di servicio cu lo brinda 
na publico entrante dialuna 
awor, 13 di november 2023. 


E servicio na cliente via tele- 
fon 522 7424 ta continua du- 
rante e orario di custumber: 
7:45 - 11:30 | 1:15 - 3:30. 


Departamento di Impuesto ta 
gradici su contribuyentenan 
pa e pasenshi durante e peri- 
odo di mantencion y ta pidi 
pa tuma bon nota di e anun- 
cio aki pa asina evita cualkier 
inconveniencia. 


Sinterklaas y Pietnan 
di color ta yega Aruba 
diadomingo 19 november 


Dialuna atardi durante 
un Conferencia di Prensa 
Comision 
Celebracion 
Dianan Nacional y Min- 
isterio di Cultura a anun- 
cia cu recientemente nan 
a ricibi e carta oficial di 
Sinterklaas cu e fecha y 
orario cu nan lo yega Aru- 
ba. 


Sinterklaas y Pietnan ta hopi 
contento cu un biaha mas 
nan ta bishita Aruba pa sa- 
luda y laga regalo y mangel 
pa tur mucha. Sinterklaas a 
informa cu e aña aki e te yega 


Aruba riba bispo di celebra- 
cion di “Dia Internacional 
di Derecho di Mucha”, dia- 
domingo 19 di november y 
debi na e situacion di tempo 
nan lo yega Aruba pa exacta- 
mente 3’or di atardi na e en- 
trada principal di APA. 


Despues cu e Sinterklaas 
y Pietnan wordo ricibi pa 
Minister di Finansas y Cul- 
tura mr. Xiomara Maduro 
lo sigui un parada riba L.G. 
Smith Boulevard acompaña 
pa Massive Brassband, Musi- 
ca, Grupo di Pitbull Produc- 
tions y Guccie Dancers cu lo 
duna presentacion di baile y 
canta riba e ruta hunto cu tur 
e pietnan di colo. E parada lo 
wordo anima pa Tanchi Es- 
mee cu lo percura pa tur e 
alegria riba caminda resalta 
den un ambiente unico yena 
cu colo y fantasia. 


Pa 4:30pm e show di mucha 
ta cuminsa riba Renaissance 
Market Place anima pa Tio 
George cu diferente gru- 
ponan di baile y artistanan 
infantil. Mientras cu show 
ta cuminsa tur mucha lo por 
warda Sint y su Pietnan na 
Renaissance Market Place 
pa saca potret den un bunita 
photobooth cu lo wordo crea. 
Renaissance Market Place ta 
percura pa tur mucha haya 
gratis “pop corn” y “cotton 
Candy”. Tambe lo tin Dino 
Jump pa nos muchanan por 
disfruta e dia bunita aki. 


CCDN kier a gradici na Sra. 
Ruth Gaarie y Pitbull Pro- 
ductions pa e bunita cancion 
dedica na e celebracion di 
Sinterklaas y Piet titula ‘Sint 
y Piet trece colo’ cu pronto 
por wordo scucha na tur ra- 
dio emisora. Danki special 
na Departamento di Cul- 
tura, Ministerio di Cultura, 
Unoca, Aruba Bank, Renais- 
sance Market Place, APA, 
DOW, Rode Kruis y Cuerpo 
Policial cu un biaha mas ta 
haci e bishita di Sinterklaas y 
Pietnan posibel na Aruba. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Centraal 
Tel. 585 1965 


San Nicolas: 
Seroe Preto 
Tel. 640 8443 


TA BENDE 
Camisa, Carson, Short 
100% lino italy 
Koyari #22 (Sasaki) 
Tel. 592 5371 
_________________________ 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


TA BENDE 
Caha di orgel aña 1997, 
6 cylinder cu su loudspekers 
Fls.14.000 por yama 
Tel. 593 9614 
Mr. Loy Ras 749 2533 
___________________________ 


SERVICIO PUBLICO 
nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


a v i s o @ b o n d i a . c o m 


SERVICIO PUBLICO 
Limpiesa pa cas y auto 
Presure wash cura di cas 
laba muebles, laba tapijt 
laba vloer 
Tel. 593 9464 
________________________ 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Piano (no electric), cama di 
1 persona, set di sala, vario 
schilderij. Pone bo prijs 
Cell 594 3154 
_________________________ 


Pronostico 
di tempo 


TA HASI 
Trabou di Pleister 14fl mts2, 
Pintura, Patios y Bloki 
Tel : 6302305 


_____________________________________ 


Tempo: 
Parcialmente nubia cu un 
awasero pasahero te breve. 
Temperatura maximo 32 gra- 
do Celsius. 
Temperatura minimo 27 gra- 
do Celsius. 
Indice di calor (heat index) 
den y rond di oranan di mer- 
dia: 33 pa 42 grado Celsius. 
UV index: 9 
Bahada di solo: 6:11pm. 
Subida di solo: 6:37am. 
Biento: 
Modera for di direccion gen- 
eralmente oost; forsa 3 te 
4 (12 te 30 km/ora, 7 te 16 


nudo). 
Durante dia basta fuerte te 
posiblemente fuerte den raf- 
aga; forsa 5 te 6 (31 te 50 km/ 
ora, 17 te 27 nudo). 
Situacion general di 
tempo: 
Un disturbio riba nivel- 
nan mas abou di atmosfera 
ta moviendo poco poco bay 
west mientras e ta trece hu- 
medad den region local. Es- 
aki ta faborece desaroyo di 
temporalmente mas nubia cu 
lo produci localmente algun 
awasero pasahero te breve. 
No por exclui un leve posibi- 
lidad di lamper cu strena. 


Condicion maritimo/ 
estado di lama: 
Na partinan proteje di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: generalmente 
modera cu olanan entre 5 pa 
7, localmente e por yega 8 
pia. 
Aviso/ alerta: 
Ta sugeri operadornan di 
boto chikito pa bay cu cautela 
na partinan oost te noord- 
west di costa 

Queridonan, laga nos stima otro, pasobra amor 
ta bini di Dios. Tur cu ta stima a nase di Dios 
y conose Dios. Esun cu no ta stima, no conose 
Dios, pasobra Dios ta amor. 
1Huan 4: 7-8 


Cu inmenso tristesa na nos curason, pero 
conforme cu boluntad di Dios, 
nos ta anuncia cu a bay sosega den brasa di Señor 


Adriana Maria Koolman 
Mihor conoci como: “Diana”, “Chama”, 
“Tanana” 
*08-09-1939 - †28-10-2023 


Acto di entiero lo wordo anuncia despues. 


Tur cos aki na mundo tin su ora y su tempo, 
Ora pa nace y ora pa muri, ora pa yora y ora pa 
hari, Ora pa keda keto y ora pa papia, ora pa stima 
y ora pa odia, Ora pa guerra y ora pa paz” 
Predicador 3:1-2-4-7-8 


Cu dolor na nos curason, nos ta participa 
fayecimento di nos ser stima: 


Sra. Leenchi Sam 
*02-11-1957 - †01-11-2023 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa 
fayecimento di nos ser stima: 


Astrid Jolanda Tromp 
Cariñosamente yama “Ija” 
*07-04-1965 - †10-11-2023 


Acto di despedida lo wordo anuncia despues 


Nacionalistanan Polaco cu marcha di Dia di 
Independencia na Warsaw 
Despues cu votadornan a rechasa nan punto di bista 


(AP) — Diesmiles di persona a marcha door di 
Warsaw diasabra den un marcha organisa pa gru- 
ponan nacionalista mientras Polonia a celebra su 
Dia di Independencia, 105 aña despues cu e na- 
cion a recupera su categoria di estado na fin di 
Prome Guera Mundial. 


Participantenan a carga e bandera blanco y cora di 
Polonia y algun a cende flare mientras nan a mar- 
cha riba un ruta di centro di ciudad na Stadion 
Nacional. 


Mientras cantidad di evento patriotico ta tuma 
lugar na e nacion di 38 miyon habitante riba dia 11 


di november, e Marcha di Independencia anual a 
bin ta domina cobertura den noticia pasobra algun 
biaha e ta mancha pa violencia y slogan xenofobico. 


Alrededor di 40mil persona a atende e evento e aña 
aki, y el a transcuri pacificamente, segun alcalde di 
Warsaw, Rafal Trzaskowski a bisa. 


Esaki a yega mientras forsanan nacionalista a haya 
nan punto di bista rechasa pa votadornan. Den un 
eleccion nacional luna pasa, votadornan a yega den 
gran cantidad pa duna sosten na partidonan cen- 
trista, conservador modera y iskierdista despues di 
ocho aña di gobierno di un partido conservador na- 
cionalista cu tabata den disputa cu Union Europeo. 


E partido di ultra-derecha, Confederacion, cu 
ideologicamente ta vincula na e Marcha di Inde- 
pendencia, a gana apenas 18 asiento di e 460 asiento 
den Sejm, e parlamento Polaco. Mientras tanto, 
Ley y Husticia, e partido derechista nacionalista 
den gobierno, cual su lidernan a join e marcha den 
pasado, a gana e mayoria di voto pero no a logra un 
mayoria parlamentario. 


Donald Tusk, candidato di coalicion ganador pa 
bira proximo prome minister, a apela pa union na- 
cional den un mensahe riba X, enfatisando cu e fe- 
cha ta uno cu ta pertenece na tur Polaco. 
“Si un persona ta usa e palabra nacion pa dividi y 
sembra odio, e ta contra e nacion,” segun Tusk, ken 
no a participa den e marcha. 


E Dia di Independencia ta celebra e restauracion di 
soberania nacional di Polonia na 1918, fin di Prome 
Guera Mundial y despues di 123 aña di gobierno di 
Prusia, Austria y Rusia. 


“Pa nos, Polaconan, e dia aki di 11 di november ta 
un dia di alegria, un dia di orguyo, un dia di gloria, 
un dia unda nos ta recorda cu emocion cu despues 
di 123 aña di no-existencia, nos pais Polonia a re- 
nace,” presidente Andrzej Duda a bisa den un dis- 
curso na e Graf di e Soldad Desconoci. 


Duda a adverti cu imperialismo Ruso un biaha mas 
ta menasa no solamente Ucrania sino e region mas 
amplio. “Imperialismo Ruso ta bay yega mas leu: ta 
bay kier conkista mas nacion, kitando nan libertad 
y nan estadonan,” Duda a bisa. 


Presidente Ucraniano, Volodymyr Zelenskyy a 
manda Polonia un mensahe riba X. “Sea boso in- 
dependencia invencible y eterno.” 


Den pasado, e marcha a atrae simpatisantenan di 
ultra-derecha di otro paisnan Europeo, incluyendo 
Hungria y Italia. Entre esnan participando e aña aki 
tabata Paul Golding, lider di Britain First, un par- 
tido chikito di ultra-derecha na Reino Uni. 


internacional a23 


Dialuna 13 november 2023 


Biden y Xi buscando claridad den un relaciona cada bes mas dificil 


(AP) — Presidente Mericano, Joe 
Biden y lider Chines, Xi Jinping 
no tin escasez di asunto dificil 
pa discuti ora nan sinta pa nan 
prome combersacion den un aña, 
hasta si expectativanan ta abao cu 
nan reunion lo conduci na algun 
avance mayor. 


Cada lider tin obhetivonan cla pa e 
combersacionnan altamente anticipa 
diaranson banda di e cumbre di 
Cooperacion 
Economico 
Asia- 
Pacifico (APEC), un reunion cu ta 
yega despues di loke ta un aña dificil 
pa e dos economia mas grandi na 
mundo. 


Tanto Biden como Xi ta buscando 
pa trece un medida mas grandi di 
stabilidad na un relacion cu ta defini 
pa diferencianan riba control di 
exportacion, tension pa cu Taiwan, 
guera den Medio Oriente y Europa, 
y mas. 


Loke Biden kier 
Cas Blanco a laga cla cu e relacion 
Merca-China ta leu di e dianan unda 
un reunion ta caba cu un lista largo 
di anuncio y acuerdo. Na lugar di 
esey, Biden ta yega San Francisco 
enfoca riba maneha e competencia 
economico cada bes mas feroz entre 
e paisnan y pa tene lineanan di 
comunicacion habri pa preveni fayo 
di comunicacion cu por conduci na 
conflicto entre e dos poder. 


Por spera cu Biden lo defende 
expansion Mericano di control di 
exportacion riba chip semiconductor. 
Na mes momento lo sigura Xi cu no ta 
purbando di haci guera economico cu 
China memey di señalnan continuo 
cu economia di China tin dificultad 
pa 
recupera 
for 
di 
disrupcion 
economico di pandemia. 


Biden a señala cu kier habri back 
comunicacion ehercito-cu-ehercito 


cu a stop en gran parti despues cu 
presidente di parlamento e tempo 
ey, Nancy Pelosi a bishita Taiwan 
na agustus 2022, e prome bishita 
di un presidente di parlamento 
Mericano na e isla autonomo desde 
parlamentario Newt Gingrich na 
1996. Beijing ta considera Taiwan, un 
isla autonomo di 23 miyon persona, 
como parti di teritorio Chines y ta 
priminti di reunifica cune, usando 
forsa si ta necesario. 


Tambe ta spera cu Biden lo laga Xi 
sa cu kier pa China usa su influencia 
riba Iran pa laga cla cu Tehran of su 
proxy no mester tuma accion cu por 
conduci na expansion di guera entre 
Israel y Hamas. Administracion di 
Biden ta kere cu China, e cumprador 
mas grandi di azeta Irani, tin 
influencia considerable cu Iran, cu ta 
un sostenedor mayor di Hamas. 


Cu eleccion presidencial Mericano 
menos cu un aña leu, oficialnan di e 
administracion ta bisa cu Biden lo laga 
cla cu no ta bay tolera interferencia 
Chines den e votacion. 
Expertonan di desinformacion ta 


adverti cu Beijing por enfoca riba 
Merca, sembrando discordia cu por 
influencia resultadonan di eleccion 
na nivel local, specialmente den 
districtonan cu cantidadnan grandi di 
votadornan Chines-Mericano. 


Loke Xi kier 
Xi ta buscando siguransa di Biden. Xi 
kier tende di Biden cu e presidente 
Mericano 
no 
ta 
bay 
sostene 
independencia Taiwanes, no ta bay 
cuminsa un guera friu nobo, y no ta 
bay impedi crecemento economico 
Chines. 


Beijing a haci su demandanan cla na 
november, ora cu Xi y Biden a reuni 
na Bali, Indonesia, durante e cumbre 
di Grupo di 20 (G20.) Sinembargo, 
e relacionnan no a stabilisa na 
momento cu Merca a tira abao un 
blaas spion Chines na februari, 
lansando relacionnan diplomatico na 
un otro profundidad. 


Awo, ambos pais “mester bolbe na 
loke a acorda entre e dos presidente 
na Bali y realmente actua riba dje,” 
segun Wang Wenbin, vocero pa 


ministerio di Exterior Chines. 


Aña pasa, Xi a bisa Biden cu e cuestion 
di Taiwan ta “den centro di interesnan 
central di China, e fundeshi di e 
fundeshi politico di relacionnan entre 
China y Merca, y e prome linea cora 
cu no mester crusa den relacionnan 
entre China y Merca.” 
E biaha aki, Xi ta bay busca lenguahe 
fuerte di Washington oponiendo 
independencia Taiwanes. 


Xi a bisa na Bali cu interaccionnan 
Merca-China mester ta defini pa 
dialogo y cooperacion beneficioso 
pa ambos, no confrontacion y 
competencia. 
Esey 
tabata 
un 
comentario 
riba 
e 
mantra 
di 
administracion di Biden cu e dos 
nacion mester competi vigorosamente 
mientras no ta busca pa conflicto. 
Beijing ta incomodo cu control di 
exportacion y otro medida imponi pa 
administracion di Biden, percibiendo 
nan como diseña pa frena crecemento 
economico Chines. 


Beijing a exigi pa elimina tarifa 
y sancion. Pero Xi, e biaha aki, 
probablemente ta bay busca siguransa 
di Biden cu Merca no ta bay impone 
tarifa y sancion nobo riba China. 


Xi, kende ta spera di adresa lidernan 
comercial Mericano mientras e ta na 
San Francisco, tambe ta bay busca 
pa reforsa confiansa cu China ta un 
lugar safe pa inverti mientras Beijing 
tin mester di inversion stranhero pa 
yuda rebiba su economia. 
Den un señal alarmante, e pais 
a registra un deficit di inversion 
stranhero directo durante e periodo 
di juli pa september, e prome desde 
1998. Inversion stranhero a impulsa 
hopi di e crecemento di China den 
ultimo tres decada, y un fluho neto 
di salida por indica e incapacidad di 
Beijing pa atrae y retene inversion 
stranhero. 


Avion militar Mericano ta crash riba Lama Mediteraneo 


(AP) — Un avion militar Mericano a cay riba 
oriente di Lama Mediteraneo, segun Coman- 
do Mericano Europeo a bisa diasabra. 


E comando a bisa den un declaracion cu e avion 
a cay mientras tabata realisando operacionnan di 
training. A bisa cu e causa ta bao investigacion, 
pero no tin indicacion di ningun actividad hostil 
involucra. 


E comando a bisa cu pa respet pa famia di esnan 
afecta, no por duna mas informacion tocante e per- 
sonal involucra den e incidente. 


No tabata inmediatamente cla na cual servicio 
militar e avion tabata pertenece. Forsa Aereo Meri- 
cano a manda squadronnan adicional na e region, y 
e aircraft carrier USS Gerald R. Ford, cual tin un 
cantidad di avion abordo, tambe ta operando pa un 
tempo caba den Mediteraneo oriental. 

Minister di defensa di Croatia retira despues di a causa accidente fatal 


(AP) - Minister di Defen- 
sa di Croatia a haya retiro 
riba diasabra despues cu 
el a causa un accident den 
cual un persona a fayece 
y su persona a keda seria- 
mente herida. 


Minister di Defensa Mario 
Banozic tabata pasando un 
truck den mal tempo ora cu 
el a dal den un van binien- 
do den via contrario segun 
autoridadnan a informa. E 
Chauffeur di e van a fayece 
den e accident y Banozic a 
keda hospitalisa cu heridanan 
serio. “Mi a retira Minister 
Banozic for di su funcion 


como Minister di Defensa 
considerando e circunstanci- 
anan extraordinario,” Prome 


Minister Andrej Plenkovic a 
bisa poco despues cu a pu- 
blica e resultadonan inicial di 


e accident na Croatia. 


E accident a tuma luga alred- 
edor di 6or di atardi. Banozic, 
di 44 aña, tabata coriendo su 
auto personal y tabata biah- 
ando su so. “Nos ta expresa 
nos condolencia na e famia di 
e persona cu a fayece,” vocero 
di Gobierno Marko Milic a 
publica diasabra riba platafor- 
ma X, anteriormente conoci 
como Twitter. 


E fiscal diputado na Vukovar 
a bisa cu Banozic su orina y 
muestra di sanger a ser tuma 
pa ehecuta testnan. Segun 
e reportahe di e accident, 


Banozic tabata pasando otro 
vehiculo “sin revisa si e por 
haci esaki di manera safe y 
sin tuma den consideracion e 
condicionnan di tempo.” 


El a sufri golpi na su cabes 
y cerebro, ademas di varios 
golpi na su curpa. El a per- 
manece 
bao 
observacion 
sinembargo su heridanan no 
ta menasa su bida. E indice 
local a bisa cu Banozic apar- 
entemente tabata na caminda 
pa hunto ora cu e accident a 
tuma luga. 


Netanyahu ta rechasa yamado pa para guera 


Mientras Israel ta lucha contra Hamas pafo di hospital principal di Gaza 


(AP) - Prome Minister Is- 
raeli, Benjamin Netanya- 
hu a pusha back diasabra 
contra yamadonan inter- 
nacional cu cada bes mas 
ta pidi pa stop e guera, 
bisando cu Israel su trabao 
pa destrui e militantenan 
di Hamas lo continua cu 
“forsa completo.” 


Un pausa riba e bataya lo ta 
posibel solamente si tur 239 
persona secuestra pa e mili- 
tantenan na Gaza keda laga 
den libertad, segun Netanya- 
hu a bisa den su comunicado 
televisa. E lider Israeli tambe 
a insisti cu e despues di e 
guera, cu awo ta drentando 
su di 6 siman, Gaza lo keda 
desmilitarisa y Israel lo man- 
tene control di siguridad na e 
sitio. Ora cu a puntra kico e 
kier bisa cu control di siguri- 


dad, Netanyahu a declara cu 
forsanan Israeli mester pro 
drenta Gaza pa libremente 
combati militantenan. 


Tambe el a rechasa e idea cu 
e Autoridad Palestino, cual 
actualmente ta administra 
areanan autonomo di West 
Bank, lo por na algun etapa 
controla Gaza. Secretario di 
Estado Mericano, Antony 
Blinken a bisa cu Merca ta 
opone un reocupacion di IS- 
rael na Gaza y tin e vision di 
un gobierno Palestino uni pa 
ambos Gaza y West Bank cu 
un paso den direccion di un 
estado Palestino den futuro. 


Pa awo, Netanyahu a bisa 
cu “e guera contra Hamas lo 
avansa cu forsa completo y e 
tin un solo meta, pa gana. No 
tin otro alternativa pa victo- 


ria.” 


Presion a cuminsa crece riba 
Israel for di dokternan preo- 
cupa na Gaza su hospital mas 
grandi cu a bisa cu e ultimo 
generator a keda sin gasolin, 
causando e morto di un baby 
prematuro, un mucha den 
incubadora y 4 otro pashent. 
Miles di persona ta herida a 
causa di e guera, emplead- 
onan medico y ciudadanonan 
a ser gara den medio di e ba- 
taya. 


Den e dianan recien, bataya 
rond di Shifa y otro hospital- 
nan na nort di Gaza a inten- 
sifica y suministronan a caba. 
E ehercito Israeli a acusa, sin 
provee evidencia, cu Hamas 
a establece puntonan di co- 
mando na y bao e hospital- 
nan, usando e ciudadanonan 


como escudo humano. Em- 
pleadonan medico na Shifa a 
nenga e acusacionnan aki y a 
acusa Israel di a causa daño na 
e ciudadanonan cu atakenan 
indsicrimina. 


“Dispositivonan medico a 
para. Pashentnan, special- 


mente esunnan den cuido 
intensivo, a cuminsa fayece,” 
director di Shifa Hospital a 
informa. El a bisa cu trupanan 
Israeli ta tirando “tur persona 
pafo of paden di e hospital” y 
a preveni movemento entre 
edificionan. 


Secura y mal maneho a laga isla Frances cu sed 


(AP) - Druppel pa drup- 
pel, awa ta cada biaha mas 
un recurso precioso na 
Mayotte, e luga mas po- 
ber den e Union Europeo. 
Awa ta core solamente un 
dia pa cada 3 den e teri- 
torio Frances aki na costa 
oost di Africa, a causa di 
un secura crea pa ananan 
di falta di inversion y mal 
maneho di awa. 


Malesanan manera cholera y 
typhoid ta bolbiendo back y 
e ehercito Frances reciente- 
mente mester a interveni pa 
distribui awa y baha e tension 
pa suministro. E crisis aki ta 
un yamado pa lanta e gobi- 
erno Frances y tuma accion 
contra e desafionan y costo 
di maneha e cambionan di 


clima causa pa ser humano. 


Gobierno ta poniendo su 


speransa riba e temporada 
di yobida binidero, aunke 
residentenan ta bisa cu esaki 


no lo ta suficiente pa drecha 
e problemanan di awa cu ta 
profundo. Riba un bishita di 


crisis siman pasa, Minister di 
Francia pa teritorionan den 
exterior a duna danki na e po- 
blacion di Mayotte pa “acepta 
loke ta inaceptabel.” 


E awa ta determina e ritmo 
di bida na Mayotte, un isla 
cu ta teritorio di Francia, cu 
tin mas o menos 350,000 ha- 
bitante. Tur dia awa ta core 
entre 4or di atardi pa 10or 
di mainta. Famianan ta core 
prepara cuminda, laba tayo, 
limpia nan cas y cualkier 
otro tarea cu ta rekeri awa. 
Pa e personanan cu ta biba na 
Mayotte su barionan mas po- 
ber sin tuberia di awa ta para 
den rij na un sitio publico cu 
hemchinan y boter pa por 
colecta awa, despues pa 48 
ora nan ta seco atrobe. 


